title: Σύσταση για Απόφαση του Συμβουλίου που απευθύνεται στην Ελλάδα με σκοπό την ενίσχυση και την εμβάθυνση της δημοσιονομικής εποπτείας, και με την οποία ειδοποιείται η Ελλάδα να λάβει τα μέτρα μείωσης του ελλείμματος που κρίνονται αναγκαία για την αντιμετώπιση της κατάστασης υπερβολικού ελλείμματος

text:
   EL
EL    EL
 ---pagebreak---                  ΕΥΡΩΠΑΪΚΗ ΕΠΙΤΡΟΠΗ
                                                 Βρυξέλλες, 4.5.2010
                                                 SEC(2010) 560 τελικό
                                      Σύσταση για
                          ΑΠΟΦΑΣΗ ΤΟΥ ΣΥΜΒΟΥΛΙΟΥ
      που απευθύνεται στην Ελλάδα µε σκοπό την ενίσχυση και την εµβάθυνση της
   δηµοσιονοµικής εποπτείας, και µε την οποία ειδοποιείται η Ελλάδα να λάβει τα µέτρα
       µείωσης του ελλείµµατος που κρίνονται αναγκαία για την αντιµετώπιση της
                         κατάστασης υπερβολικού ελλείµµατος
EL                                                                                EL
 ---pagebreak---                                           Σύσταση για
                              ΑΠΟΦΑΣΗ ΤΟΥ ΣΥΜΒΟΥΛΙΟΥ
        που απευθύνεται στην Ελλάδα µε σκοπό την ενίσχυση και την εµβάθυνση της
     δηµοσιονοµικής εποπτείας, και µε την οποία ειδοποιείται η Ελλάδα να λάβει τα µέτρα
         µείωσης του ελλείµµατος που κρίνονται αναγκαία για την αντιµετώπιση της
                            κατάστασης υπερβολικού ελλείµµατος
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης (ΣΛΕΕ) και ιδίως το άρθρο 126
   παράγραφος 9 και το άρθρο 136,
   τη σύσταση της Επιτροπής,
   Εκτιµώντας τα ακόλουθα:
   (1)    Το άρθρο 136 παράγραφος 1 στοιχείο α) της ΣΛΕΕ προβλέπει τη δυνατότητα
          θέσπισης ειδικών µέτρων για τα κράτη µέλη µε νόµισµα το ευρώ, προκειµένου να
          ενισχυθεί ο συντονισµός και η εποπτεία της δηµοσιονοµικής τους πειθαρχίας.
   (2)    Το άρθρο 126 της ΣΛΕΕ προβλέπει ότι τα κράτη µέλη αποφεύγουν τα υπερβολικά
          δηµοσιονοµικά ελλείµµατα και θεσπίζει τη διαδικασία υπερβολικού ελλείµµατος προς
          το σκοπό αυτό. Το Σύµφωνο Σταθερότητας και Ανάπτυξης, το οποίο στο διορθωτικό
          του σκέλος εφαρµόζει τη διαδικασία υπερβολικού ελλείµµατος, παρέχει το πλαίσιο
          στήριξης των κυβερνητικών πολιτικών για την άµεση επιστροφή σε υγιείς
          δηµοσιονοµικές θέσεις λαµβάνοντας υπόψη την οικονοµική κατάσταση.
   (3)    Στις 27 Απριλίου 2009, το Συµβούλιο αποφάσισε, σύµφωνα µε το άρθρο 104
          παράγραφος 6 της ΣΕΚ, ότι υφίσταται υπερβολικό έλλειµµα στην Ελλάδα και
          εξέδωσε συστάσεις για την διόρθωση του υπερβολικού ελλείµµατος το αργότερο
          µέχρι το 2010, σύµφωνα µε το άρθρο 104 παράγραφος 7 της ΣΕΚ και το άρθρο 3
          παράγραφος 4 του κανονισµού (ΕΚ) αριθ. 1467/97 του Συµβουλίου, της 7ης Ιουλίου
          1997, για την επιτάχυνση και τη διασαφήνιση της εφαρµογής της διαδικασίας
          υπερβολικού ελλείµµατος. Το Συµβούλιο όρισε επίσης την 27η Οκτωβρίου 2009 ως
          προθεσµία για την ανάληψη αποτελεσµατικής δράσης. Στις 30 Νοεµβρίου 2009, το
          Συµβούλιο διαπίστωσε, σύµφωνα µε το άρθρο 126 παράγραφος 8 της ΣΛΕΕ, ότι η
          Ελλάδα δεν είχε αναλάβει αποτελεσµατική δράση· κατά συνέπεια, στις 16
          Φεβρουαρίου 2010, το Συµβούλιο απηύθηνε προειδοποίηση στην Ελλάδα, σύµφωνα
          µε το άρθρο 126 παράγραφος 9 της ΣΛΕΕ να λάβει µέτρα για τη διόρθωση του
          υπερβολικού ελλείµµατος το αργότερο µέχρι το 2012. Το Συµβούλιο όρισε επίσης την
          15η Μαΐου ως προθεσµία για την ανάληψη αποτελεσµατικής δράσης.
EL                                             2                                           EL
 ---pagebreak---    (4) Σύµφωνα µε το άρθρο 5 παράγραφος 2 του κανονισµού (ΕΚ) αριθ. 1467/97 του
       Συµβουλίου, εάν έχει αναληφθεί αποτελεσµατική δράση σύµφωνα µε το άρθρο 126
       παράγραφος 9 της ΣΛΕΕ και συµβούν απρόβλεπτα αντίξοα οικονοµικά γεγονότα µε
       µείζονες αρνητικές επιπτώσεις για τα δηµόσια οικονοµικά µετά την έκδοση της εν
       λόγω ειδοποίησης, το Συµβούλιο µπορεί να αποφασίσει, βάσει σύστασης της
       Επιτροπής, να εκδώσει αναθεωρηµένη ειδοποίηση δυνάµει του άρθρου 126
       παράγραφος 9 της ΣΛΕΕ.
   (5) Σύµφωνα µε τις φθινοπωρινές προβλέψεις των υπηρεσιών της Επιτροπής του 2009, οι
       οποίες αποτέλεσαν τη βάση για την αρχική ειδοποίηση που είχε απευθυνθεί στην
       Ελλάδα, το ΑΕΠ αναµενόταν να µειωθεί κατά ¼% το 2010, και να παρουσιάσει
       ανάκαµψη από το 2011, έτος κατά το οποίο η οικονοµία προβλεπόταν να αναπτυχθεί
       κατά 0,7%. Σήµερα, αναµένεται σηµαντική πτώση του πραγµατικού ΑΕΠ το 2010,
       ακολουθούµενη από περαιτέρω συρρίκνωση το 2011. Τα επόµενα έτη αναµένεται
       βαθµιαία ανάκαµψη της ανάπτυξης. Αυτή η αισθητή επιδείνωση του οικονοµικού
       σεναρίου υποδηλώνει αντίστοιχη επιδείνωση των προοπτικών για τα δηµόσια
       οικονοµικά εάν δεν µεταβληθούν οι πολιτικές. Στις εξελίξεις αυτές πρέπει να
       προστεθεί η προς τα άνω αναθεώρηση των αποτελεσµάτων για το δηµόσιο έλλειµµα
       το 2009 (από 12,7% του ΑΕΠ που είχε εκτιµηθεί κατά το χρόνο έκδοσης της
       απόφασης βάσει του άρθρου 126 παράγραφος 9, σε 13,6% του ΑΕΠ σύµφωνα µε τη
       δηµοσιονοµική κοινοποίηση που υπέβαλε η Ελλάδα την 1η Απριλίου 2010), µε
       κίνδυνο περαιτέρω προς τα άνω αναθεώρησης (της τάξης του 0,3 έως 0,5 % του ΑΕΠ)
       µετά την ολοκλήρωση των ελέγχων που πραγµατοποιεί η Eurostat στην Ελληνική
       Στατιστική Υπηρεσία1. Τέλος, οι ανησυχίες των αγορών ως προς τις προοπτικές των
       δηµόσιων οικονοµικών εκδηλώθηκαν µέσω της κατακόρυφης αύξησης των
       επασφάλιστρων κινδύνου για το δηµόσιο χρέος, επιτείνοντας τις δυσχέρειες όσον
       αφορά τον έλεγχο της πορείας του δηµοσίου ελλείµµατος και χρέους. Σύµφωνα µε την
       προκαταρκτική εκτίµηση που πραγµατοποίησαν οι υπηρεσίες της Επιτροπής τον
       Μάρτιο του 2010, η Ελλάδα εφάρµοζε, όπως της είχε ζητηθεί, τα δηµοσιονοµικά
       µέτρα που απέβλεπαν στην εξασφάλιση της επίτευξης του προγραµµατισµένου
       στόχου για το έλλειµµα το 2010. Ωστόσο, λόγω της ραγδαίας µεταβολής του
       οικονοµικού σεναρίου, δεν ισχύει πλέον ο σχεδιασµός αυτός. Η άµεση απειλή
       χρεοκοπίας του κράτους απαιτεί την ανάληψη ακόµη δραστικότερων µέτρων εντός
       του τρέχοντος έτους. Συγχρόνως, το βάθος της συρρίκνωσης της οικονοµίας που
       αναµένεται τώρα, καθιστά ανέφικτη την αρχική πορεία µείωσης του ελλείµµατος.
       Μπορεί πλέον να θεωρηθεί ότι έχουν επέλθει στην Ελλάδα απρόβλεπτα αντίξοα
       οικονοµικά γεγονότα µε µείζονες αρνητικές επιπτώσεις για τα δηµόσια οικονοµικά
       και, κατά συνέπεια, είναι δικαιολογηµένη η έκδοση αναθεωρηµένων συστάσεων
       βάσει του άρθρου 136 και του άρθρου 126 παράγραφος 9 της ΣΛΕΕ.
   (6) Λαµβάνοντας υπόψη τα ανωτέρω, κρίνεται ότι η προθεσµία που είχε τεθεί από το
       Συµβούλιο στην απόφαση της 16ης Φεβρουαρίου 2010 για τη διόρθωση του
       υπερβολικού ελλείµµατος της Ελλάδας πρέπει να παραταθεί κατά 2 έτη µέχρι το 2014.
   (7) Το ακαθάριστο δηµόσιο χρέος στα τέλη του 2009 είχε διαµορφωθεί σε 115,1% του
       ΑΕΠ. Πρόκειται για έναν από τους υψηλότερους δείκτες χρέους στην ΕΕ ο οποίος
       απέχει υπερβολικά από την τιµή αναφοράς του 60% του ΑΕΠ που προβλέπει η
       Συνθήκη. Επιπλέον, υπάρχει κίνδυνος τα στοιχεία αυτά να αναθεωρηθούν περαιτέρω
   1
       ∆ελτίο τύπου της Eurostat 55/2010 της 22ας Απριλίου 2010.
EL                                                 3                                     EL
 ---pagebreak---         προς τα άνω (κατά 5 έως 7 ποσοστιαίες µονάδες) ως αποτέλεσµα του στατιστικού
        ελέγχου που διενεργείται επί του παρόντος. Η επίτευξη της πορείας µείωσης του
        ελλείµµατος που θεωρείται απαραίτητη και εφικτή υπό τις παρούσες συνθήκες,
        σηµαίνει ότι η αύξηση του χρέους θα αντιστραφεί από το 2014. Εκτός από τα επίµονα
        υψηλά δηµόσια ελλείµµατα, η συµβολή των πράξεων «κάτω από τη γραµµή» στην
        αύξηση του χρέους ήταν σηµαντική. Αυτό συνέβαλε στην υπονόµευση της
        εµπιστοσύνης των αγορών και της ικανότητας της κυβέρνησης για τη µελλοντική
        εξυπηρέτηση του χρέους της. Είναι εξαιρετικά επείγον για την Ελλάδα να αναλάβει
        αποφασιστική δράση, σε πρωτοφανή κλίµακα, για το έλλειµµα και τους άλλους
        παράγοντες που συµβάλλουν στην αύξηση του χρέους, προκειµένου να αντιστραφεί η
        αύξηση του λόγου του χρέους προς το ΑΕΠ και να µπορέσει η χώρα να επανέλθει το
        συντοµότερο δυνατό σε χρηµατοδότηση µέσω των αγορών.
   (8)  Η ιδιαίτερα οξεία επιδείνωση της χρηµατοπιστωτικής κατάστασης της κυβέρνησης
        οδήγησε τα κράτη µέλη της ζώνης του ευρώ να αποφασίσουν να παράσχουν στήριξη
        σταθερότητας προς την Ελλάδα, προκειµένου να διαφυλαχθεί η χρηµατοπιστωτική
        σταθερότητα στη ζώνη του ευρώ ως σύνολο, και σε συνδυασµό µε πολυµερή
        συνδροµή που παρέχεται από το ∆ιεθνές Νοµισµατικό Ταµείο. Η στήριξη αυτή
        λαµβάνει τη µορφή συγκέντρωσης διµερών δανείων, που συντονίζεται από την
        Επιτροπή. Οι δανειστές αποφάσισαν να χορηγήσουν τη στήριξή τους µε την
        προϋπόθεση της τήρησης της παρούσας απόφασης από την Ελλάδα. Ειδικότερα, η
        Ελλάδα πρέπει να εφαρµόσει τα µέτρα που προσδιορίζονται στην παρούσα απόφαση
        σύµφωνα µε το προβλεπόµενο σε αυτήν χρονοδιάγραµµα.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
   1.    Η Ελλάδα τερµατίζει την παρούσα κατάσταση υπερβολικού ελλείµµατος το
         ταχύτερο δυνατό και το αργότερο έως το 2014.
   2.    Σκοπός της πορείας προσαρµογής για τη διόρθωση του υπερβολικού ελλείµµατος θα
         είναι το έλλειµµα της γενικής κυβέρνησης να µην υπερβαίνει τα 18 508 εκατ. EUR
         (8,0% του ΑΕΠ) το 2010, τα 17 065 εκατ. EUR (7,6% του ΑΕΠ) το 2011, τα 14 916
         εκατ. EUR (6,5% του ΑΕΠ) το 2012, τα 11 399 εκατ. EUR (4,9% του ΑΕΠ) το
         2013, τα 6 385 εκατ. EUR (2,6% του ΑΕΠ) το 2014. Για τον σκοπό αυτό, θα πρέπει
         να επιτευχθεί βελτίωση του διαρθρωτικού ισοζυγίου κατά τουλάχιστον 10% του
         ΑΕΠ κατά τη διάρκεια της περιόδου 2009-2014.
   3.    Για την πορεία προσαρµογής που προβλέπεται στην παράγραφο 2, η ετήσια
         µεταβολή του ενοποιηµένου ακαθάριστου χρέους της γενικής κυβέρνησης απαιτείται
         να µην υπερβαίνει τα 34 058 εκατ. EUR το 2010, τα 17 365 εκατ. EUR το 2011, τα
         15 016 εκατ. EUR το 2012, τα 11 599 εκατ. EUR το 2013, τα 7 885 εκατ. EUR το
         2014. Με βάση τις παρούσες προβλέψεις για το ΑΕΠ, η αντίστοιχη πορεία
         προσαρµογής για τον δείκτη χρέους προς το ΑΕΠ θα είναι 133,2% το 2010, 145,2%
         το 2011, 148,8% το 2012, 149,6% το 2013 και 148,4% το 2014.
EL                                           4                                            EL
 ---pagebreak---                                                   Άρθρο 2
   1.   Η Ελλάδα θεσπίζει τα ακόλουθα µέτρα πριν τα τέλη Ιουνίου του 2010:
        (α)    Νόµο που θα θεσπίζει µια προοδευτική φορολογική κλίµακα για όλες τις πηγές
               εισοδήµατος και µια οριζόντια ενιαία αντιµετώπιση του εισοδήµατος που
               προέρχεται από εργασία και περιουσιακά στοιχεία·
        (β)    Νόµο που θα καταργεί τις απαλλαγές και τις αυτόνοµες φορολογικές διατάξεις
               στο φορολογικό σύστηµα, συµπεριλαµβανοµένων των εισοδηµάτων από τα
               ειδικά επιδόµατα που καταβάλλονται στους δηµοσίους υπαλλήλους·
        (γ)    Ακύρωση πιστώσεων του προϋπολογισµού για αποθεµατικό απροβλέπτων, µε
               στόχο την εξοικονόµηση 700 εκατ. EUR·
        (δ)    Κατάργηση των περισσότερων από τις πιστώσεις του προϋπολογισµού για το
               επίδοµα αλληλεγγύης (εκτός από ένα µέρος για την ανακούφιση της φτώχειας)
               µε στόχο την εξοικονόµηση 400 εκατ. EUR·
        (ε)    Μείωση των υψηλότερων συντάξεων, µε στόχο την εξοικονόµηση 500 εκατ.
               EUR για ένα πλήρες έτος ( 350 εκατ. EUR για το 2010)·
        (στ) Μείωση των δώρων Πάσχα, Χριστουγέννων και των επιδοµάτων αδείας που
               καταβάλλονται στους δηµοσίους υπαλλήλους µε στόχο την εξοικονόµηση
               1500 εκατ. EUR για ένα πλήρες έτος (1100 εκατ. EUR το 2010)·
        (ζ)    Κατάργηση των δώρων Πάσχα, Χριστουγέννων των επιδοµάτων αδείας που
               καταβάλλονται στους συνταξιούχους, µε ταυτόχρονη προστασία αυτών που
               λαµβάνουν χαµηλότερες συντάξεις, µε στόχο την εξοικονόµηση 1900 εκατ.
               EUR για ένα πλήρες έτος (1500 εκατ. EUR το 2010)·
        (η)    Αύξηση των συντελεστών του ΦΠΑ, µε απόδοση τουλάχιστον 1,8 δισ. EUR
               ένα πλήρες έτος (800 εκατ. EUR το 2010)·
        (θ)    Αύξηση των ειδικών φόρων κατανάλωσης στα καύσιµα, στον καπνό και στο
               αλκοόλ, µε απόδοση τουλάχιστον 1050 εκατ. EUR για ένα πλήρες έτος (450
               εκατ. EUR το 2010)·
        (ι)    Έκδοση νοµοθεσίας για την εφαρµογή της οδηγίας για τις υπηρεσίες2·
        (κ)    Έκδοση νοµοθεσίας για τη µεταρρύθµιση και την απλοποίηση της δηµόσιας
               διοίκησης σε τοπικό επίπεδο µε στόχο τη µείωση του λειτουργικού κόστους·
        (ια) Συγκρότηση τεχνικής οµάδας εργασίας µε στόχο τη βελτίωση του ποσοστού
               απορρόφησης πόρων από τα διαρθρωτικά ταµεία και το ταµείο συνοχής·
        (ιβ) Έκδοση νόµου για την απλοποίηση της ίδρυσης νέων επιχειρήσεων·
   2
      Οδηγία 2006/123/ΕΚ του Ευρωπαϊκού Κοινοβουλίου και του Συµβουλίου, της 12ης ∆εκεµβρίου 2006 , σχετικά µε
      τις υπηρεσίες στην εσωτερική αγορά (ΕΕ L 376 της 27.12.2006).
EL                                                    5                                                        EL
 ---pagebreak---       (ιγ) Μείωση των δηµοσίων επενδύσεων κατά 500 εκατ. EUR σε σύγκριση µε τον
           ισχύοντα σχεδιασµό·
      (ιδ) ∆ιοχέτευση των πιστώσεων του προϋπολογισµού για συγχρηµατοδότηση µε τα
           διαρθρωτικά ταµεία και το ταµείο συνοχής σε ειδικό κεντρικό λογαριασµό που
           δεν δύναται να χρησιµοποιηθεί για κανένα άλλο σκοπό.
   2. Η Ελλάδα θεσπίζει τα ακόλουθα µέτρα µέχρι τα τέλη Σεπτεµβρίου του 2010:
      (α)  Συµπεριλαµβάνει στο σχέδιο προϋπολογισµού για το 2011 µέτρα
           δηµοσιονοµικής εξυγίανσης ανερχόµενα σε τουλάχιστον 3,2% του ΑΕΠ (4,3%
           του ΑΕΠ εάν ληφθούν υπόψη µεταφορές από µέτρα που εφαρµόστηκαν το
           2010). Ο προϋπολογισµός θα περιλαµβάνει ιδίως τα ακόλουθα µέτρα (ή σε
           εξαιρετικές περιπτώσεις, µέτρα που αποφέρουν αντίστοιχη εξοικονόµηση
           πόρων): µείωση της ενδιάµεσης κατανάλωσης της γενικής κυβέρνησης κατά
           τουλάχιστον 300 εκατ. EUR έναντι του επιπέδου του 2010 (επιπλέον της
           προβλεπόµενης εξοικονόµησης στο πλαίσια της µεταρρύθµισης της δηµόσιας
           διοίκησης και της αναδιοργάνωσης της τοπικής αυτοδιοίκησης που αναφέρεται
           στην παρούσα παράγραφο), µη χορήγηση της τιµαριθµικής αναπροσαρµογής
           των συντάξεων (µε στόχο την εξοικονόµηση 100 εκατ. EUR), προσωρινές
           «εισφορές κρίσης» στις πολύ κερδοφόρες επιχειρήσεις, (µε επιπλέον έσοδα
           ύψους τουλάχιστον 600 εκατ. EUR ετησίως τα έτη 2011, 2012 και 2013),
           φορολόγηση βάσει τεκµηρίων των επαγγελµατιών (µε απόδοση τουλάχιστον
           400 εκατ. EUR το 2011 και αυξανόµενες αποδόσεις το 2012 και 2013),
           διεύρυνση της βάσης του ΦΠΑ µέσω της υπαγωγής σε αυτόν υπηρεσιών οι
           οποίες σήµερα εξαιρούνται και τη µεταφορά του 30% των αγαθών και
           υπηρεσιών από τη µειωµένη στην κανονική κλίµακα (µε απόδοση 1 δισ. EUR),
           σταδιακή εισαγωγή «πράσινου φόρου» στις εκποµπές CO² (µε απόδοση
           τουλάχιστον 300 εκατ. EUR το 2011), εφαρµογή από την κυβέρνηση
           νοµοθεσίας για τη µεταρρύθµιση της δηµόσιας διοίκησης και την
           αναδιοργάνωση της τοπικής αυτοδιοίκησης (µε στόχο τη µείωση του κόστους
           κατά τουλάχιστον 500 εκατ. EUR το 2011, και 500 επιπλέον εκατοµµύρια για
           καθένα από τα έτη 2012 και 2013), µείωση των επενδύσεων που
           χρηµατοδοτούνται από εγχώριους πόρους δίνοντας προτεραιότητα στα
           επενδυτικά προγράµµατα που χρηµατοδοτούνται από κοινοτικά κονδύλια
           (κατά τουλάχιστον 1 δισ. EUR) παρέχοντας προτεραιότητα στα επενδυτικά
           σχέδια που χρηµατοδοτούνται από διαρθρωτικά ταµεία της ΕΕ, κίνητρα για τη
           ρύθµιση παραβιάσεων χρήσης γης (µε απόδοση τουλάχιστον 1500 εκατ. EUR
           από το 2011 έως το 2013, εκ των οποίων τουλάχιστον 500 εκατ. EUR το
           2011), συλλογή εσόδων από την αδειοδότηση τυχερών παιγνίων (τουλάχιστον
           500 εκατ. EUR από πωλήσεις αδειών και 200 εκατ. EUR από δικαιώµατα),
           διεύρυνση της φορολογικής βάσης ακίνητης περιουσίας αναπροσαρµόζοντας
           τις αντικειµενικές αξίες των ακινήτων (µε απόδοση τουλάχιστον 500 εκατ.
           EUR επιπρόσθετων εσόδων), αύξηση της φορολόγησης αµοιβών σε είδος,
           συµπεριλαµβανοµένης της φορολόγησης αυτοκινήτων µε χρονοµίσθωση (κατά
           τουλάχιστον 150 εκατ. EUR)· αύξηση φόρου στα είδη πολυτελείας (κατά
           τουλάχιστον 100 εκατ. EUR), συλλογή του ειδικού φόρου τέλους για
           ηµιυπαίθριους χώρους (µε απόδοση τουλάχιστον 800 εκατ. EUR ετησίως),
           αντικατάσταση µόνο του 20% των συνταξιοδοτούµενων εργαζοµένων στο
           δηµόσιο τοµέα (κεντρική κυβέρνηση, δήµοι, δηµόσιες επιχειρήσεις, τοπική
           αυτοδιοίκηση, κρατικές υπηρεσίες και άλλοι δηµόσιοι οργανισµοί)·
EL                                       6                                            EL
 ---pagebreak---    (β)  Νόµο για τη µεταρρύθµιση του συνταξιοδοτικού συστήµατος µε σκοπό την
        εξασφάλιση της µεσοπρόθεσµης και µακροπρόθεσµης βιωσιµότητάς του. Ο
        νόµος πρέπει ιδίως να θεσπίζει ένα ενιαίο όριο ηλικίας συνταξιοδότησης στα
        65 έτη (περιλαµβανοµένων των γυναικών), συγχώνευση των υφιστάµενων
        συνταξιοδοτικών ταµείων σε τρία ταµεία και ενιαίο νέο σύστηµα
        συνταξιοδότησης για όλους τους παρόντες και µελλοντικούς υπαλλήλους (µε
        ισχύ από 1ης Ιανουαρίου 2013), µείωση του ανωτάτου ορίου στις συντάξεις,
        σταδιακή αύξηση της ελάχιστης ανταποδοτικής περιόδου για συνταξιοδότηση
        µε πλήρη σύνταξη τα από τα 37 στα 40 έτη (µέχρι το 2015), ελάχιστο όριο
        ηλικίας συνταξιοδότησης στα 60 έτη από 1ης Ιανουαρίου 2011
        (περιλαµβανοµένων των εργαζοµένων στα βαρέα και ανθυγιεινά επαγγέλµατα
        και όσων έχουν 40 έτη εισφορών), κατάργηση των ειδικών κανόνων για τους
        ασφαλισµένους πριν από το 1993 (µε παράλληλη διατήρηση των κεκτηµένων
        δικαιωµάτων), σηµαντική περικοπή του καταλόγου των βαρέων και
        ανθυγιεινών επαγγελµάτων, µείωση συνταξιοδοτικών παροχών (κατά 6%
        ετησίως) για τα άτοµα που συνταξιοδοτούνται από την ηλικία των 60 έως των
        65 ετών, µε περίοδο συνεισφορών µικρότερη των 40 ετών, δηµιουργία
        αυτόµατου µηχανισµού προσαρµογής για τη σύνδεση της ηλικίας
        συνταξιοδότησης µε την αύξηση του προσδόκιµου ζωής (από το 2020),
        εισαγωγή ενός ελάχιστου εγγυηµένου εισοδήµατος βασισµένου σε
        εισοδηµατικά κριτήρια για τους ηλικιωµένους πάνω από το νοµοθετηµένο όριο
        ηλικίας συνταξιοδότησης, θέσπιση αυστηρότερων όρων και τακτική
        επανεξέταση της πλήρωσης των προϋποθέσεων για τις συντάξεις αναπηρίας,
        τροποποίηση του τύπου απονοµής σύνταξης στο ανταποδοτικό σχήµα για την
        ενίσχυση της σχέσης µεταξύ των εισφορών που καταβάλλονται και των
        παροχών που λαµβάνονται (µε το ποσοστό συσσώρευσης να περιορίζεται σε
        ένα µέσο ετήσιο ρυθµό της τάξης του 1,2%), και επέκταση για τον υπολογισµό
        των συντάξιµων αποδοχών µε βάση τις αποδοχές στο σύνολο του εργασιακού
        βίου (µε διατήρηση των κεκτηµένων δικαιωµάτων). Η εφαρµογή του νόµου
        αυτού αναµένεται να µειώσει την προβλεπόµενη αύξηση του λόγου των
        δαπανών για συντάξεις προς το ΑΕΠ σε επίπεδο χαµηλότερο από τον µέσο όρο
        της ζώνης του ευρώ στη διάρκεια των επόµενων δεκαετιών και θα περιορίσει
        την αύξηση των δαπανών του δηµοσίου τοµέα για συντάξεις την περίοδο
        2010-2060 σε λιγότερο από 2,5% του ΑΕΠ·
   (γ)  Ενδυνάµωση του ρόλου και των πόρων του γενικού λογιστηρίου του κράτους
        και παροχή διασφαλίσεων έναντι πιθανών πολιτικών παρεµβάσεων σε επίπεδο
        προβλέψεων και λογιστικής·
   (δ)  Σχέδιο µεταρρύθµισης της νοµοθεσίας για τις αποδοχές στον δηµόσιο τοµέα,
        περιλαµβανοµένης ιδίως της ίδρυσης µιας ενιαίας αρχής πληρωµών για την
        πληρωµή των µισθών, της εισαγωγής ενιαίων αρχών και χρονοδιαγράµµατος
        για την εισαγωγή ενός ενιαίου απλοποιηµένου συστήµατος αµοιβών που θα
        εφαρµόζεται στον δηµόσιο τοµέα, στις τοπικές αρχές και σε άλλους
        οργανισµούς του δηµοσίου·
   (ε)  Νοµοθεσία για τη βελτίωση της αποτελεσµατικότητας της φορολογικής
        διαχείρισης και των ελέγχων·
   (στ) Την εκκίνηση µιας ανεξάρτητης αξιολόγησης της δηµόσιας διοίκησης και των
        υφιστάµενων κοινωνικών προγραµµάτων·
EL                                    7                                            EL
 ---pagebreak---         (ζ)    Τη δηµοσίευση µηνιαίων στατιστικών στοιχείων (σε ταµειακή βάση) για τα
               έσοδα, τις δαπάνες, τη χρηµατοδότηση και τις ληξιπρόθεσµες οφειλές (χρέη)
               για τη «διαθέσιµη γενική κυβέρνηση» και τους επιµέρους φορείς της·
        (η)    Σχέδιο δράσης για τη βελτίωση της συλλογής και επεξεργασίας δεδοµένων της
               γενικής κυβέρνησης, ιδίως µε την ενίσχυση των µηχανισµών ελέγχου, στις
               στατιστικές υπηρεσίες και στο γενικό λογιστήριο του κράτους και µε τη
               διασφάλιση της πραγµατικής προσωπικής ευθύνης σε περιπτώσεις
               εσφαλµένων αναφορών, προκειµένου να υπάρξει έγκαιρη παροχή υψηλής
               ποιότητας δεδοµένων της γενικής κυβέρνησης, όπως προβλέπεται στους
               κανονισµούς (ΕΚ) 2223/963, 264/20004, 1221/20025, 501/20046, 1222/20047,
               1161/20058, 223/20099 και 479/200910·
        (θ)    Τακτική δηµοσίευση των πληροφοριών για την οικονοµική κατάσταση στις
               δηµόσιες επιχειρήσεις και σε άλλους δηµόσιους φορείς που δεν υπάγονται στη
               γενική κυβέρνηση (συµπεριλαµβανοµένων λεπτοµερών καταστάσεων
               αποτελεσµάτων χρήσεων, ισολογισµών και στοιχείων για την απασχόληση και
               τις µισθολογικές δαπάνες).
   3.   Η Ελλάδα θεσπίζει τα ακόλουθα µέτρα µέχρι τα τέλη ∆εκεµβρίου του 2010:
        (α)    Οριστική θέσπιση των µέτρων που αναφέρονται στις παραγράφους 2 στοιχεία
               α) και δ)·
        (β)    Σχέδιο νόµου για την ενίσχυση του δηµοσιονοµικού πλαισίου. Θα πρέπει ιδίως
               να περιλαµβάνει την κατάρτιση µεσοπρόθεσµου δηµοσιονοµικού πλαισίου,
               την εισαγωγή υποχρεωτικού αποθεµατικού έκτακτων αναγκών στον
               προϋπολογισµό, της τάξεως του 10% της συνολικής πίστωσης για κρατικές
               δαπάνες, τη δηµιουργία ισχυρότερων µηχανισµών ελέγχου των δαπανών και τη
               θέσπιση µιας ανεξάρτητης υπηρεσίας προϋπολογισµού που θα παρέχει
   3
      Κανονισµός (ΕΚ) αριθ. 2223/96 του Συµβουλίου της 25ης Ιουνίου 1996, περί του ευρωπαϊκού συστήµατος
      εθνικών και περιφερειακών λογαριασµών της Κοινότητας (ΕΕ L 310 της 30/11/1996).
   4
      Κανονισµός (ΕΚ) αριθ. 264/2000 της Επιτροπής, της 3ης Φεβρουαρίου 2000, σχετικά µε την εφαρµογή του
      κανονισµού (ΕΚ) αριθ. 2223/96 του Συµβουλίου όσον αφορά τις βραχυπρόθεσµες στατιστικές δηµοσίων
      οικονοµικών (ΕΕ L 29/4 της 4/2/2000).
   5
      Κανονισµός (ΕΚ) αριθ. 1221/2002 του Ευρωπαϊκού Κοινοβουλίου και του Συµβουλίου, της 10ης Ιουνίου 2002,
      όσον αφορά τους τριµηνιαίους µη χρηµατοπιστωτικούς λογαριασµούς του ∆ηµοσίου (ΕΕ L 179/1 της 9/7/2002).
   6
      Κανονισµός (ΕΚ) αριθ. 501/2004 του Ευρωπαϊκού Κοινοβουλίου και του Συµβουλίου, της 10ης Μαρτίου 2004,
      σχετικά µε τους τριµηνιαίους χρηµατοοικονοµικούς λογαριασµούς του ∆ηµοσίου (ΕΕ L 81/1 της 19/3/2004).
   7
      Κανονισµός (ΕΚ) αριθ. 1222/2004 του Συµβουλίου, της 28ης Ιουνίου 2004, για την κατάρτιση και διαβίβαση
      στοιχείων για το τριµηνιαίο δηµόσιο χρέος (ΕΕ L 233/1 της 2/7/2004).
   8
      Κανονισµός (ΕΚ) αριθ. 1161/2005 του Ευρωπαϊκού Κοινοβουλίου και του Συµβουλίου, της 6 Ιουλίου 2005, για
      την κατάρτιση τριµηνιαίων µη χρηµατοπιστωτικών λογαριασµών ανά θεσµικό τοµέα (ΕΕ L 191/22 της 22/7/2005)
   9
      Κανονισµός (ΕΚ) αριθ. 223/2009 του Ευρωπαϊκού Κοινοβουλίου και του Συµβουλίου, της 11ης Μαρτίου 2009,
      σχετικά µε τις ευρωπαϊκές στατιστικές και την κατάργηση του κανονισµού (ΕΚ, Ευρατόµ) αριθ. 1101/2008 του
      Ευρωπαϊκού Κοινοβουλίου και του Συµβουλίου σχετικά µε τη διαβίβαση στη Στατιστική Υπηρεσία των
      Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισµού (ΕΚ) αριθ.
      322/97 του Συµβουλίου σχετικά µε τις κοινοτικές στατιστικές και της απόφασης 89/382/ΕΟΚ, Ευρατόµ του
      Συµβουλίου για τη σύσταση επιτροπής του στατιστικού προγράµµατος των Ευρωπαϊκών Κοινοτήτων (ΕΕ L
      87/164 της 31/3/2009).
   10
      Κανονισµός (ΕΚ) αριθ. 479/2009 του Συµβουλίου, της 25ης Μαΐου 2009, για την εφαρµογή του πρωτοκόλλου
      σχετικά µε τη διαδικασία του υπερβολικού ελλείµµατος το οποίο προσαρτάται στη συνθήκη για την ίδρυση της
      Ευρωπαϊκής Κοινότητας (ΕΕ L 145/1 της 10/6/2009).
EL                                                      8                                                      EL
 ---pagebreak---            ανεξάρτητες συµβουλές και ειδικό λεπτοµερή έλεγχο σε δηµοσιονοµικά
           ζητήµατα·
      (γ)  Νόµο για τη µεταρρύθµιση του συστήµατος διαπραγµάτευσης των µισθών
           στον ιδιωτικό τοµέα, ο οποίος πρέπει να προβλέπει µείωση της αµοιβής για
           υπερωριακή απασχόληση, µεγαλύτερη ευελιξία στη διαχείριση του χρόνου
           εργασίας και να επιτρέψει σε τοπικά σύµφωνα να θέτουν τις µισθολογικές
           αυξήσεις χαµηλότερα από τις κλαδικές συµφωνίες·
      (δ)  Νοµοθεσία για τους κατώτατους µισθούς µε εισαγωγή µισθών κάτω από τον
           κατώτατο µισθό (sub-minima) για ευάλωτες οµάδες, όπως οι νέοι και οι
           µακροχρόνια άνεργοι και εφαρµογή µέτρων που θα εγγυώνται ότι οι τρέχοντες
           κατώτατοι µισθοί θα παραµείνουν σταθεροί σε ονοµαστικούς όρους επί τρία
           χρόνια·
      (ε)  Μεταρρύθµιση της νοµοθεσίας για την προστασία της εργασίας παρατείνοντας
           την περίοδο µαθητείας για νέες θέσεις εργασίας στο ένα έτος, µειώνοντας το
           συνολικό επίπεδο αποζηµίωσης σε περίπτωση απόλυσης και διασφαλίζοντας
           ότι το καθεστώς αποζηµίωσης θα είναι το ίδιο για ειδικευµένους και
           ανειδίκευτους εργάτες, αυξάνοντας το ελάχιστο όριο ενεργοποίησης των
           κανόνων µαζικών απολύσεων ειδικά για µεγάλες επιχειρήσεις και
           διευκολύνοντας τη χρήση συµβάσεων προσωρινής εργασίας και
           ηµιαπασχόλησης·
      (στ) Σηµαντική αύξηση του ποσοστού απορρόφησης των πόρων των διαρθρωτικών
           ταµείων και του ταµείου συνοχής·
      (ζ)  Θέσπιση νέου συστήµατος διαχείρισης φαρµάκων που ευνοεί τη χρήση
           γενόσηµων φαρµάκων·
      (η)  Θέσπιση ενός ενιαίου συστήµατος κρατικών προµηθειών, µε τη δηµιουργία
           µιας κεντρικής αρχής προµηθειών, που θα διασφαλίζει ιδίως αυστηρές
           διαδικασίες για τη διενέργεια διαγωνισµών, καθώς και για ελέγχους εκ των
           προτέρων (ex ante) και εκ των υστέρων (ex post)·
      (θ)  Νοµοθεσία για την απλοποίηση και την επιτάχυνση της διαδικασίας
           αδειοδότησης     επιχειρήσεων,     βιοµηχανικών     δραστηριοτήτων     και
           επαγγελµάτων·
      (ι)  Τροποποίηση του θεσµικού πλαισίου της Ελληνικής Επιτροπής Ανταγωνισµού
           (ΕΕΑ) µε στόχο την αύξηση της ανεξαρτησίας της, τον καθορισµό εύλογων
           προθεσµιών για τη διερεύνηση και την έκδοση αποφάσεων και την απονοµή
           στην ΕΕΑ της εξουσίας να απορρίπτει καταγγελίες·
      (ια) Καλύτερη διαχείριση των περιουσιακών στοιχείων του δηµοσίου, µε σκοπό
           την είσπραξή τουλάχιστον1 δισ. EUR ετησίως κατά τη διάρκεια της περιόδου
           2011-2013·
      (ιβ) Μέτρα που στοχεύουν στην άρση των υφιστάµενων περιορισµών στην
           ελευθερία παροχής υπηρεσιών.
   4. Η Ελλάδα θεσπίζει τα ακόλουθα µέτρα µέχρι τα τέλη Μαρτίου του 2011:
EL                                        9                                           EL
 ---pagebreak---    Οριστική έκδοση των µέτρων που αναφέρονται στην παράγραφο 3 στοιχείο β)·
   5.      Η Ελλάδα θεσπίζει τα ακόλουθα µέτρα µέχρι τα τέλη Ιουνίου του 2011:
           (α)  Απλοποιηµένο ενιαίο σύστηµα αµοιβών για τον δηµόσιο τοµέα που θα
                εφαρµόζεται στον δηµόσιο τοµέα, στις τοπικές αρχές και σε άλλους
                οργανισµούς του δηµοσίου, εξασφαλίζοντας ότι η αµοιβή αντανακλά την
                παραγωγικότητα και τα καθήκοντα·
           (β)  Μέτρα για την εφαρµογή των ευρηµάτων της εξωτερικής και ανεξάρτητης
                αξιολόγησης της δηµόσιας διοίκησης·
           (γ)  Ενδυνάµωση της επιθεώρησης εργασίας, η οποία πρέπει να στελεχωθεί
                πλήρως µε εξειδικευµένο προσωπικό και να έχει ποσοτικούς στόχους σε σχέση
                µε τον αριθµό τον ελέγχων που θα πραγµατοποιεί.
   6.      Η Ελλάδα θεσπίζει τα ακόλουθα µέτρα µέχρι τα τέλη Σεπτεµβρίου του 2011:
           (α)  Συµπερίληψη στον προκαταρκτικό προϋπολογισµό για το 2012 µέτρων
                δηµοσιονοµικής εξυγίανσης που ανέρχονται σε τουλάχιστον 2,2 % του ΑΕΠ.
                Ειδικότερα, ο προϋπολογισµός πρέπει να περιλαµβάνει τα ακόλουθα µέτρα (ή
                σε εξαιρετικές περιπτώσεις, µέτρα που αποφέρουν αντίστοιχη εξοικονόµηση
                πόρων): περαιτέρω διεύρυνση της βάσης του ΦΠΑ µε την εφαρµογή του
                κανονικού συντελεστή σε αγαθά και υπηρεσίες που τώρα υπάγονται στον
                µειωµένο συντελεστή ΦΠΑ (µε στόχο την είσπραξη πρόσθετων εσόδων
                τουλάχιστον 300 εκατ. EUR), µείωση της απασχόλησης στο δηµόσιο τοµέα
                επιπροσθέτως του κανόνα της µίας πρόσληψης ανά πέντε συνταξιοδοτήσεις
                (µε στόχο την εξοικονόµηση τουλάχιστον 600 εκατ. EUR), θέσπιση ειδικών
                φόρων κατανάλωσης για µη αλκοολούχα ποτά (συνολικής απόδοσης
                τουλάχιστον 300 εκατ. EUR), επέκταση της βάσης για τον φόρο ακίνητης
                περιουσίας µε την αναθεώρηση των αντικειµενικών αξιών (για την είσπραξη
                πρόσθετων εσόδων τουλάχιστον 200 εκατ. EUR), αναδιοργάνωση της τοπικής
                αυτοδιοίκησης (µε στόχο την εξοικονόµηση τουλάχιστον 500 εκατ. EUR),
                µείωση της ενδιάµεσης κατανάλωσης της γενικής κυβέρνησης (κατά
                τουλάχιστον 300 εκατ. EUR έναντι του επιπέδου του 2011), αναστολή στις
                ονοµαστικές αυξήσεις συντάξεων, αύξηση της αποτελεσµατικότητας των
                τεκµηρίων φορολόγησης των επαγγελµατιών (µε στόχο την είσπραξη
                τουλάχιστον 100 εκατ. EUR), µείωση των επιδοτήσεων σε δηµόσιες
                επιχειρήσεις (κατά τουλάχιστον 800 εκατ. EUR) ως αποτέλεσµα της
                αναδιάρθρωσής τους, χορήγηση επιδοµάτων ανεργίας µε κριτήρια τα ελάχιστα
                απαιτούµενα µέσα διαβίωσης (µε στόχο την εξοικονόµηση 500 εκατ. EUR),
                εξασφάλιση επιπρόσθετων εσόδων από την αδειοδότηση τυχερών παιγνίων
                (τουλάχιστον 225 εκατ. EUR από πωλήσεις αδειών και 400 εκατ. EUR από
                δικαιώµατα)·
           (β)  Περιορισµός των φορολογικών εµποδίων για συγχωνεύσεις και εξαγορές·
           (γ)  Απλοποίηση της διαδικασίας τελωνειακής εκκαθάρισης των εξαγωγών και
                εισαγωγών·
EL                                           10                                           EL
 ---pagebreak---             (δ)  Περαιτέρω αύξηση των ποσοστών απορρόφησης              των   πόρων   των
                 διαρθρωτικών ταµείων και του ταµείου συνοχής·
            (ε)  Πλήρης εφαρµογή του προγράµµατος για την καλύτερη νοµοθέτηση µε στόχο
                 τη µείωση του διοικητικού φόρτου κατά 20% (σε σύγκριση µε το 2008).
   7.       Η Ελλάδα θεσπίζει τα ακόλουθα µέτρα µέχρι τα τέλη ∆εκεµβρίου του 2011:
            (α)  Οριστική έκδοση των µέτρων που αναφέρονται στην παράγραφο 6 στοιχείο α)·
            (β)  Ενίσχυση της διαχειριστικής επάρκειας όλων των διαχειριστικών αρχών και
                 των ενδιάµεσων φορέων των επιχειρησιακών προγραµµάτων βάσει του
                 πλαισίου αναφοράς εθνικής στρατηγικής 2007-2013 και διασφάλιση της
                 πιστοποίησής τους από τον διεθνή οργανισµό πιστοποίησης σύµφωνα µε το
                 πρότυπο ISO 9001:2008 (ποιότητα διοίκησης).
                                            Άρθρο 3
   Η Ελλάδα συνεργάζεται πλήρως µε την Επιτροπή και διαβιβάζει χωρίς καθυστέρηση, κατόπιν
   αιτιολογηµένου αιτήµατος της δεύτερης, οποιαδήποτε στοιχεία ή έγγραφα είναι απαραίτητα
   για την παρακολούθηση της τήρησης της παρούσας απόφασης.
                                            Άρθρο 4
   1.       Η Ελλάδα υποβάλλει στο Συµβούλιο και την Επιτροπή έκθεση στην οποία θα
            περιγράφονται τα µέτρα πολιτικής για τη συµµόρφωση µε την παρούσα απόφαση σε
            τριµηνιαία βάση.
   2.       Οι εκθέσεις που προβλέπονται στην παράγραφο 1 θα πρέπει να περιλαµβάνουν
            λεπτοµερείς πληροφορίες σχετικά µε:
            (α)  συγκεκριµένα µέτρα που έχουν εφαρµοστεί µέχρι την ηµεροµηνία της έκθεσης
                 σε συµµόρφωση µε την παρούσα απόφαση, περιλαµβανοµένης και της
                 ποσοτικοποιηµένης δηµοσιονοµικής τους επίπτωσης·
            (β)  συγκεκριµένα µέτρα που προβλέπεται να εφαρµοστούν µετά την ηµεροµηνία
                 της έκθεσης, σε συµµόρφωση µε την παρούσα απόφαση, καθώς και το
                 χρονοδιάγραµµα εφαρµογής τους και την εκτίµηση της δηµοσιονοµικής τους
                 επίπτωσης·
            (γ)  τη µηνιαία εκτέλεση του κρατικού προϋπολογισµού·
            (δ)  στοιχεία για περιόδους µικρότερες του έτους όσον αφορά την εκτέλεση του
                 προϋπολογισµού της κοινωνικής ασφάλισης, των οργανισµών τοπικής
                 αυτοδιοίκησης και των εκτός προϋπολογισµού ταµείων·
            (ε)  την έκδοση και αποπληρωµή δηµόσιου χρέους·
            (στ) τις εξελίξεις στη µόνιµη απασχόληση και την απασχόληση ορισµένου χρόνου
                 στον δηµόσιο τοµέα·
EL                                             11                                         EL
 ---pagebreak---           (ζ)   τις εκκρεµείς πληρωµές δηµοσίων δαπανών (συσσωρευµένες υπερηµερίες)·
          (η)   την οικονοµική κατάσταση στις δηµόσιες επιχειρήσεις και τις λοιπές οντότητες
                του δηµοσίου.
   3.     Η Επιτροπή και το Συµβούλιο αναλύουν τις εκθέσεις προκειµένου να αξιολογήσουν
          τη συµµόρφωση της Ελλάδας προς την παρούσα απόφαση. Κατά τις αξιολογήσεις
          αυτές, η Επιτροπή µπορεί να υποδείξει τα µέτρα που χρειάζονται για να τηρηθεί η
          πορεία προσαρµογής που χαράσσει η παρούσα απόφαση, µε σκοπό τη διόρθωση του
          υπερβολικού ελλείµµατος.
                                          Άρθρο 5
   Η παρούσα απόφαση τίθεται σε ισχύ από την ηµέρα της κοινοποίησής της.
                                          Άρθρο 6
   Η παρούσα απόφαση απευθύνεται στην Ελληνική ∆ηµοκρατία.
   Βρυξέλλες,
                                           Για το Συµβούλιο
                                           Ο Πρόεδρος
EL                                           12                                              EL


				|

		52014DC0423

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Πορτογαλίας του 2014 και την έκδοση γνώμης του Συμβουλίου σχετικά με το πρόγραμμα σταθερότητας της Πορτογαλίας του 2014 /* COM/2014/0423 final - 2014/ () */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της
Πορτογαλίας
του 2014
και την έκδοση
γνώμης του
Συμβουλίου
σχετικά με το
πρόγραμμα
σταθερότητας
της
Πορτογαλίας
του 2014

ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον συντονισμό
των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[3],
Έχοντας
υπόψη τα
συμπεράσματα του
Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Έχοντας
υπόψη τη γνώμη
της
Οικονομικής
και Δημοσιονομικής
Επιτροπής,
Έχοντας
υπόψη τη γνώμη
της Επιτροπής
Κοινωνικής Προστασίας,
Έχοντας
υπόψη τη γνώμη
της Επιτροπής
Οικονομικής Πολιτικής,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Επιτροπής
να
δρομολογηθεί
μια νέα
στρατηγική για
την ανάπτυξη
και την
απασχόληση, με
την ονομασία
«Ευρώπη 2020»,
βασισμένη στον
ενισχυμένο
συντονισμό των
οικονομικών
πολιτικών, η
οποία θα
επικεντρωθεί
στους
νευραλγικούς
τομείς στους
οποίους απαιτείται
δράση ώστε να
δοθεί ώθηση
στο δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο,
βάσει
προτάσεων της
Επιτροπής,
εξέδωσε
σύσταση
σχετικά με
τους γενικούς
προσανατολισμούς
των
οικονομικών
πολιτικών των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση
σχετικά με τις
κατευθυντήριες
γραμμές για
τις πολιτικές
απασχόλησης
των κρατών
μελών, οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα κράτη
μέλη κλήθηκαν
να λαμβάνουν
υπόψη τις
ολοκληρωμένες
κατευθυντήριες
γραμμές στις
εθνικές οικονομικές
πολιτικές τους
και στις
πολιτικές για
την
απασχόληση.
(3)
Στις 29
Ιουνίου 2012, οι
αρχηγοί κρατών
ή κυβερνήσεων
ενέκριναν
«Σύμφωνο για
την ανάπτυξη
και την απασχόληση»,
το οποίο
παρέχει ένα
συνεκτικό
πλαίσιο δράσης
σε επίπεδο
κρατών μελών,
ΕΕ και
ευρωζώνης, με την
κινητοποίηση
όλων των
δυνατών
μηχανισμών,
μέσων και
πολιτικών.
Έλαβαν
αποφάσεις
σχετικά με τη
δράση που
πρέπει να
αναληφθεί στο
επίπεδο των
κρατών μελών,
ιδίως
εκφράζοντας
την πλήρη
δέσμευσή τους για
την επίτευξη
των στόχων της
στρατηγικής
«Ευρώπη 2020» και
την εφαρμογή
των ειδικών
ανά χώρα
συστάσεων.
(4)
Η Πορτογαλία
είχε υπαχθεί
σε πρόγραμμα
μακροοικονομικής
προσαρμογής
έως τις 17 Μαΐου 2014
σύμφωνα με το
άρθρο 1
παράγραφος 2
της απόφασης
2011/344/ΕΕ, το οποίο προβλέπει
ότι η
χρηματοδοτική
ενίσχυση
διατίθεται επί
τρία έτη. Στις 19
Μαρτίου 2014, το
Συμβούλιο
αποφάσισε να
παρατείνει τη
διάθεση της
χρηματοδοτικής
ενίσχυσης κατά
έξι εβδομάδες,
ώστε να καταστεί
δυνατή μια
διεξοδική και
εμπεριστατωμένη
αξιολόγηση της
συμμόρφωσης με
τους όρους και
τις προϋποθέσεις
του
προγράμματος
και η εύρυθμη
εκταμίευση της
τελευταίας
δόσης του
δανείου.
Δυνάμει του
άρθρου 12 του κανονισμού
(ΕΕ) αριθ. 472/2013, η
Πορτογαλία
είχε επομένως
εξαιρεθεί από
την
παρακολούθηση
και την
αξιολόγηση του
Ευρωπαϊκού
Εξαμήνου για
τον συντονισμό
των
οικονομικών
πολιτικών για
τη διάρκεια
του προγράμματος.
Δεδομένου ότι
η Πορτογαλία
εξήλθε από το πρόγραμμα,
θα πρέπει τώρα
να
επανενταχθεί
πλήρως στο
πλαίσιο του
Ευρωπαϊκού
Εξαμήνου.
(5)
Στις 13
Νοεμβρίου 2013, η
Επιτροπή
ενέκρινε την
Ετήσια Επισκόπηση
της Ανάπτυξης[4],
δίνοντας το
εναρκτήριο
λάκτισμα για
το Ευρωπαϊκό
Εξάμηνο του 2014
για τον
συντονισμό των
οικονομικών
πολιτικών. Την
ίδια ημέρα, η
Επιτροπή ενέκρινε,
βάσει του
κανονισμού (ΕΕ)
αριθ. 1176/2011, την
έκθεση για τον
μηχανισμό
επαγρύπνησης[5].
(6)
Στις 20
Δεκεμβρίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
μέτρων για την
ενίσχυση της
ανάπτυξης. Υπογράμμισε
την ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να
αποκατασταθούν
οι κανονικές
συνθήκες
δανειοδότησης
στην οικονομία,
να προωθηθούν
η ανάπτυξη και
η ανταγωνιστικότητα,
να
καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονισθεί
η δημόσια
διοίκηση.
(7)
Σύμφωνα
με τον
κανονισμό (ΕΕ)
αριθ. 472/2013, η
Πορτογαλία
είχε εξαιρεθεί
από την
υποχρέωση υποβολής
του οικείου
προγράμματος
σταθερότητας και
του εθνικού
της
προγράμματος
μεταρρυθμίσεων
κατά τη
διάρκεια του
προγράμματος
μακροοικονομικής
προσαρμογής.
Στις 30 Απριλίου
2014 διαβίβασε, ωστόσο,
επικαιροποιημένο
έγγραφο
δημοσιονομικής
στρατηγικής
και επιστολή
της
πορτογαλικής
κυβέρνησης όσον
αφορά την
επικαιροποίηση
των εξελίξεων
σε σχέση με
τους στόχους
της
στρατηγικής
«Ευρώπη 2020».
Στις 17 Μαΐου, η
κυβέρνηση
παρουσίασε το
υπό εξέλιξη
πρόγραμμα μεταρρυθμίσεων
καθώς και νέες
πρωτοβουλίες
προς τη βιώσιμη
ανάπτυξη σε
έγγραφο με
τίτλο Ο δρόμος
προς την
ανάπτυξη, μια
μεσοπρόθεσμη
στρατηγική
μεταρρυθμίσεων
για την Πορτογαλία.

(8)
Ο στόχος
της
δημοσιονομικής
στρατηγικής
που καθορίζεται
στο έγγραφο
δημοσιονομικής
στρατηγικής
του 2014 είναι η
διόρθωση του
υπερβολικού
ελλείμματος με
βιώσιμο τρόπο
έως το 2015 και η επίτευξη
του
μεσοπρόθεσμου
στόχου έως το 2017.
Η στρατηγική
προβλέπει τη
μείωση του
κρατικού
ελλείμματος
στο 4,0% του ΑΕΠ το 2014
και περαιτέρω
μείωση στο 2,5% του
ΑΕΠ το 2015,
σύμφωνα με
τους στόχους
που τέθηκαν
στη σύσταση
της 21ης Ιουνίου
2013 στο πλαίσιο
της διαδικασίας
υπερβολικού
ελλείμματος
και επαναβεβαιώθηκαν
από τη 12η
επανεξέταση
του
προγράμματος μακροοικονομικής
προσαρμογής.
Ωστόσο, στις 30 Μαΐου
2014, το
πορτογαλικό
Συνταγματικό
Δικαστήριο ακύρωσε
μέτρα
εξυγίανσης τα
οποία
εκτιμάται ότι
θα επηρεάσουν
τα
δημοσιονομικά
αποτελέσματα
το 2014 κατά
περίπου 0,35% του
ΑΕΠ, με
ενδεχόμενες
συνέπειες το 2015.
Για την
επίτευξη των
συμφωνηθέντων
στόχων, η κυβέρνηση
θα πρέπει να
θεσπίσει μέτρα
αντικατάστασης
ισοδύναμου
μεγέθους.
Υπάρχουν,
ωστόσο, δύο αποφάσεις
του
Συνταγματικού
Δικαστηρίου οι
οποίες
εκκρεμούν,
γεγονός που
παρεμποδίζει
την πλήρη
ποσοτικοποίηση
των μέτρων που
πρέπει να
ληφθούν. Εν
όψει του περιορισμένου
διαθέσιμου
χρόνου, η
κυβέρνηση
μπορεί να
χρειαστεί να
καταφύγει σε
μέτρα λιγότερο
φιλικά προς
την ανάπτυξη,
ιδίως από την
πλευρά των εσόδων.
Μετά το 2015, η
στρατηγική
επιβεβαιώνει
τη βούληση να
επιτευχθεί ο
μεσοπρόθεσμος
στόχος έως το 2017
με διαρθρωτική
προσαρμογή 0,5%
του ΑΕΠ το 2016 και
διαρθρωτικό
έλλειμμα 0,5% το 2017.
Σύμφωνα με τη
στρατηγική, το
ακαθάριστο
χρέος της
γενικής
κυβέρνησης θα
φτάσει στο
μέγιστο
επίπεδο του 130,5%
περίπου του
ΑΕΠ το 2014 και θα
αρχίσει να
μειώνεται
σταδιακά από
το 2015. Το
μακροοικονομικό
σενάριο στο
οποίο στηρίζονται
οι
δημοσιονομικές
προβλέψεις της
στρατηγικής
συνάδει με
αυτά που
συμφωνήθηκαν
στη 12η επανεξέταση
του
προγράμματος
μακροοικονομικής
προσαρμογής και αποτελεί
επί του
παρόντος
αντικείμενο
ανάλυσης από
το Συμβούλιο
Δημόσιων
Οικονομικών. Τα μέτρα
δημοσιονομικής
εξυγίανσης το 2014
εκτιμάται ότι
επαρκούν για
την επίτευξη
του στόχου του 4%
του ΑΕΠ όσον
αφορά το
έλλειμμα.
Ωστόσο,
εξακολουθούν
να υφίστανται
κίνδυνοι
αρνητικών
εξελίξεων ως
προς τον στόχο,
ιδίως λόγω της
έλλειψης
ασφάλειας
δικαίου και
των στατιστικών
επιπτώσεων των
μέτρων που
αποσκοπούν να
διασφαλίσουν
μια
αποτελεσματικότερη
διαχείριση της
υπερχρέωσης
ορισμένων
κρατικών
επιχειρήσεων.
Η
δημοσιονομική
προσαρμογή για
το 2015 στηρίζεται
σε μέτρα δημοσιονομικής
εξυγίανσης που
αντιστοιχούν
στο 0,8% του ΑΕΠ
που θεωρείται
ότι επαρκεί
για την
επίτευξη του
στόχου του 2,5% του
ΑΕΠ. Βάσει της
αξιολόγησης του
προγράμματος
και των
προβλέψεων της
Επιτροπής,
σύμφωνα με τον
κανονισμό (ΕΚ)
αριθ. 1466/97, το Συμβούλιο
είναι της
γνώμης ότι οι
στόχοι της
στρατηγικής
είναι σύμφωνοι
με τις
απαιτήσεις του
Συμφώνου Σταθερότητας
και Ανάπτυξης.
(9)
Η
δημοσιονομική
εξυγίανση
πρέπει να
στηρίζεται σε
περαιτέρω
μεταρρυθμίσεις
του συστήματος
διαχείρισης
των δημόσιων
οικονομικών.
Ειδικότερα,
παρά την
πρόοδο που
συντελέστηκε
στο πλαίσιο
του προγράμματος
μακροοικονομικής
προσαρμογής, η συνολική
μεταρρύθμιση
του
νόμου-πλαισίου
για τον
προϋπολογισμό
πρέπει να
ολοκληρωθεί
και απαιτούνται
περαιτέρω
προσπάθειες
για τη
διασφάλιση του
αυστηρού
ελέγχου των
δαπανών με την
επιβολή του
νόμου όσον
αφορά τον
έλεγχο των
αναλήψεων
υποχρεώσεων και
για την
παρεμπόδιση
της περαιτέρω
σώρευσης οφειλών
του δημόσιου
τομέα.
Ιδιαίτερα
σημαντικό θα είναι
να συνεχιστεί
η αναδιάρθρωση
των δημοσίων επιχειρήσεων,
να
διασφαλιστεί η
χρηματοπιστωτική
σταθερότητά τους
και οι δαπάνες
για συντάξεις
και ιατροφαρμακευτική
περίθαλψη να
υπόκεινται σε
αυστηρό έλεγχο.
Από την πλευρά
των εσόδων,
υπάρχουν
περιθώρια να
καταστεί το
φορολογικό
σύστημα
φιλικότερο προς
την ανάπτυξη
και να
ενισχυθεί
περαιτέρω η
φορολογική
συμμόρφωση.
(10)
Η
Πορτογαλία
αντιμετωπίζει
προκλήσεις
όσον αφορά την
ανεργία, η
οποία, παρά την
πρόσφατη
μείωση, παραμένει
σε υψηλά
επίπεδα, ιδίως
για τους
νεότερους.
 Το 2013 το
ποσοστό
ανεργίας
ανήλθε στο 17% και
η ανεργία των
νέων στο 37,7%,
σαφώς πάνω από
τον μέσο όρο
της ΕΕ, όπως και
το ποσοστό των
νέων εκτός
απασχόλησης, εκπαίδευσης
ή κατάρτισης.
Το παραδοσιακά
υψηλό ποσοστό
απασχόλησης
στην
Πορτογαλία
μειώθηκε αισθητά
από την αρχή
της
οικονομικής
κρίσης, από 73,1% το
2008 σε 65,6 % το 2013. Όσον
αφορά την
ανεργία των
νέων, σύμφωνα με
τους στόχους
της «εγγύησης
για τη νεολαία»,
στις βασικές
προκλήσεις
συγκαταλέγονται
τα χαμηλά επίπεδα
προσπαθειών
που
απευθύνονται
σε μη εγγεγραμμένους
νέους και η
ανάγκη
καλύτερης
προσαρμογής
της
εκπαίδευσης
και κατάρτισης
στις ανάγκες
της αγοράς
εργασίας. Στο
πλαίσιο του προγράμματος
μακροοικονομικής
προσαρμογής, η Πορτογαλία
έχει εφαρμόσει
ένα ευρύ φάσμα
μεταρρυθμίσεων
της αγοράς
εργασίας που
αποσκοπούν στη
χαλάρωση της
υπερβολικά
περιοριστικής
νομοθεσίας για
την προστασία
της απασχόλησης,
στο να
καταστούν πιο
ευέλικτοι οι
μηχανισμοί
καθορισμού των
μισθών και στη
βελτίωση της
λειτουργίας
των δημόσιων
υπηρεσιών
απασχόλησης και
των πολιτικών
ενεργοποίησης.
Οι προκλήσεις,
ωστόσο,
παραμένουν και
ιδίως η ανάγκη
αντιμετώπισης
του κατακερματισμού
της αγοράς
εργασίας και
βελτίωσης της
ικανότητας
προσαρμογής
των μισθών
στις
οικονομικές συνθήκες.
Μια ανεξάρτητη
αξιολόγηση των
επιπτώσεων των
πρόσφατων
μεταρρυθμίσεων
του συστήματος
προστασίας της
απασχόλησης θα
συνέβαλε στην
εκτίμηση,
ιδίως, του αντικτύπου
των εν λόγω
μεταρρυθμίσεων
στη δημιουργία
θέσεων
εργασίας, την
επισφάλεια, το
συνολικό κόστος
εργασίας και
τον αριθμό των
δικαστικών προσφυγών
λόγω απολύσεων
και της
έκβασής τους.
Παρά τις
προσπάθειες
άμβλυνσης των
αρνητικών
κοινωνικών
επιπτώσεων, η
αναγκαία
οικονομική
προσαρμογή
λόγω της κρίσης
είχε αρνητικές
συνέπειες όσον
αφορά τη φτώχεια.
(11)
Η
Πορτογαλία
πραγματοποίησε
σημαντική
πρόοδο στη
μεταρρύθμιση
του
εκπαιδευτικού
της συστήματος
με τη λήψη πολλών
μέτρων για την
καταπολέμηση
της πρόωρης
εγκατάλειψης
του σχολείου,
την αύξηση του
ποσοστού φοίτησης
στην
τριτοβάθμια
εκπαίδευση και
τη βελτίωση
της
προσαρμογής
στις ανάγκες
της αγοράς
εργασίας, Ωστόσο,
η πλήρης
εκτέλεση και η
αποτελεσματική
χρήση της χρηματοδότησης
αποτελούν
σημαντικό
πρόβλημα. Συγκεκριμένα,
απαιτείται να
καταβληθούν
περαιτέρω
προσπάθειες
για να
περιοριστεί η
αναντιστοιχία
των
δεξιοτήτων,
μεταξύ άλλων
με τη βελτίωση
της ποιότητας
και την
ενίσχυση της
ελκυστικότητας
της
επαγγελματικής
εκπαίδευσης
και
κατάρτισης,
συμπεριλαμβανομένης
της διττής
επαγγελματικής
εκπαίδευσης
και κατάρτισης,
και την
παρότρυνση των
εργοδοτών να
συμμετέχουν
στην κατάρτιση
προγραμμάτων
και να παρέχουν
κατάλληλες
καταρτίσεις
και μαθητείες
στον τόπο
εργασίας.
Είναι επίσης
ανάγκη να
εφαρμοστούν
αποτελεσματικά
ο επαγγελματικός
προσανατολισμός
και οι
υπηρεσίες παροχής
συμβουλών για
σπουδαστές
δευτεροβάθμιας
και
τριτοβάθμιας
εκπαίδευσης
σύμφωνα με τις
ανάγκες της
αγοράς
εργασίας και
την πρόβλεψη
των μελλοντικών
αναγκών σε
δεξιότητες,
και να
ενισχυθούν οι
δεσμοί με τον
επιχειρηματικό
κλάδο.
(12)
Η
Πορτογαλία
έχει λάβει
σημαντικά
μέτρα στο πλαίσιο
του προγράμματος
μακροοικονομικής
προσαρμογής για τη
βελτίωση της
κεφαλαιακής
βάσης του
τραπεζικού
τομέα και την
ενίσχυση του
πλαισίου
εποπτείας και
εξυγίανσής
του. Εντούτοις,
παραμένουν
σημαντικές
προκλήσεις οι οποίες
χρήζουν
προσεκτικής
παρακολούθησης
και διαχείρισης:
σε αυτές
συγκαταλέγονται
η κερδοφορία
των
πορτογαλικών
τραπεζών. Τα
δεδομένα για
το πρώτο
τρίμηνο του 2014
δείχνουν ότι
ορισμένες από
τις τράπεζες
που έλαβαν
βοήθεια κατέγραψαν
θετικά
αποτελέσματα.
Η επιδείνωση
της ποιότητας
των
περιουσιακών
στοιχείων
εξακολουθεί να
αποτελεί
πρόβλημα με
υψηλά επίπεδα
απομείωσης,
περίπου στο 6%
των συνολικών
ακαθάριστων
δανείων, και
αυξημένα
επίπεδα μη
εξυπηρετούμενων
δανείων (10,6%),
ιδίως στον
κλάδο των
εταιρειών
(πάνω από 16%). Η
Πορτογαλία θέσπισε
σειρά μέτρων
για τη
διευκόλυνση
του δανεισμού
σε βιώσιμες
επιχειρήσεις,
αλλά οι
χρηματοπιστωτικοί
όροι
παραμένουν
δυσχερείς,
ιδίως για τις
ΜΜΕ, και οι
δυνατότητες
χρηματοδότησης
για τον εταιρικό
τομέα, εκτός
της
χρηματοδότησης
που βασίζεται
στις τράπεζες,
παραμένουν
περιορισμένες.
Τα νέα δάνεια
που
χορηγήθηκαν σε
ΜΜΕ το 2013
μειώθηκαν κατά
4,8% σε σχέση με το
2012. Τα μέσα
επιτόκια των
νέων δανείων
σε
πορτογαλικές
εταιρείες
μειώθηκαν κατά
τι από τις
αρχές του 2013,
αλλά
παραμένουν
σημαντικά υψηλότερα
του μέσου όρου
της ζώνης του
ευρώ. Δεδομένης
της υψηλής
υπερχρέωσης
των
επιχειρήσεων
και της
ανάγκης
περαιτέρω
απομόχλευσης
του τραπεζικού
τομέα, η
ικανότητα των
τραπεζών να
χορηγούν
πίστωση σε βιώσιμες
επιχειρήσεις
με εύλογο
κόστος
παραμένει περιορισμένη.

(13)
Για τη
διασφάλιση της
αποδοτικότητας
και της βιωσιμότητας
του τομέα της
ενέργειας και
τη μείωση του
κόστους της
ενέργειας για
την οικονομία,
έχουν ήδη
θεσπιστεί δύο
δέσμες μέτρων
στο πλαίσιο
του
προγράμματος
μακροοικονομικής
προσαρμογής.
Οι πρόσοδοι
στον τομέα της
ενέργειας
πρέπει, ωστόσο,
να μειωθούν
περαιτέρω και
να
αντιμετωπιστεί
το υψηλό και
αυξανόμενο
χρέος λόγω των
τιμών της ενέργειας.
Προς τον σκοπό
αυτό, η
Πορτογαλία
ανακοίνωσε
πρόσφατα τη
θέσπιση τρίτης
δέσμης μέτρων,
που
περιλαμβάνει την
παράταση στο 2015
της ειδικής
εισφοράς που
επιβλήθηκε
στους φορείς
εκμετάλλευσης
ενέργειας το 2014. Επιπλέον,
η βελτίωση της
διασυνοριακής
ενοποίησης των
δικτύων
ενέργειας και
η επίσπευση
υλοποίησης των
έργων
διασύνδεσης
στους κλάδους
της ηλεκτρικής
ενέργειας και
του φυσικού
αερίου
παραμένουν σημαντικά
θέματα που
χρήζουν
προσεκτικής
παρακολούθησης.
Στον τομέα των
μεταφορών έχει
σημειωθεί πρόοδος
στο πλαίσιο
του
προγράμματος,
ιδίως όσον
αφορά την
ενίσχυση της
ανταγωνιστικής
θέσης των
λιμένων της
Πορτογαλίας,
την κατάρτιση
ενός
ολοκληρωμένου
μακροπρόθεσμου
σχεδίου
μεταφορών,
μετά την
αντιμετώπιση
των αδυναμιών
και κενών,
και τη
βελτίωση του
ρυθμιστικού
πλαισίου.
Ωστόσο, πρέπει
να ληφθούν
περαιτέρω
μέτρα για την
αποτελεσματική
υλοποίηση του
ολοκληρωμένου μακροπρόθεσμου
σχεδίου
μεταφορών και
του σχεδίου
δράσης για τη
μεταρρύθμιση
των λιμένων.
Επίσης, θα
πρέπει να
ληφθούν μέτρα
για τη
διασφάλιση της
ανεξαρτησίας και
της ικανότητας
δράσης της
ρυθμιστικής
αρχής μεταφορών,
καθώς και της
οικονομικής
βιωσιμότητας
των κρατικών
επιχειρήσεων
του κλάδου για
την ενίσχυση
της
αποτελεσματικότητας
και του
ανταγωνισμού
των
σιδηροδρομικών
μεταφορών.
(14)
Στην
αγορά
μισθώσεων
αστικών ακινήτων
πραγματοποιήθηκε
μεταρρύθμιση-ορόσημο
με στόχο να
καταστεί η
αγορά κατοικίας
δυναμικότερη,
ιδίως με την
καλύτερη εξισορρόπηση
των
δικαιωμάτων
και
υποχρεώσεων
ιδιοκτητών και
ενοικιαστών,
την καθιέρωση
μεγαλύτερης ευελιξίας
στην επιλογή
της διάρκειας
του συμβολαίου
και την παροχή
κινήτρων για
εργασίες
ανακαίνισης. Περισσότερες
προσπάθειες
απαιτούνται
ακόμη για τη
συνολική αξιολόγηση
των συνεπειών
της εν λόγω
μεταρρύθμισης
βάσει των
δεδομένων όσον
αφορά τους
βασικούς παράγοντες
της αγοράς και
την
παραοικονομία
στην πορτογαλική
αγορά
ενοικίασης
ακινήτων. Η
Πορτογαλία
έχει σημειώσει
ουσιαστική
πρόοδο στη
βελτίωση του
επιχειρηματικού
περιβάλλοντός
της, ιδίως με τη
δημιουργία καλύτερων
συνθηκών
πλαισίου, την
προώθηση του
επιχειρηματικού
πνεύματος και
τη βελτίωση
των διαδικασιών
αφερεγγυότητας
για
επιχειρήσεις
σε δυσχερή
κατάσταση. Η προσοχή
θα πρέπει να
στραφεί πλέον
στην εφαρμογή.
Η απλούστευση
των
διοικητικών
διαδικασιών
και των
διαδικασιών
χορήγησης
αδειών έχει
σημειώσει πρόοδο
αλλά
απαιτείται
ακόμη η
ολοκλήρωση
σειράς μέτρων.
Θα πρέπει να
καταβληθούν
περισσότερες προσπάθειες
για την άρση
των εμποδίων
στον
ανταγωνισμό
στον τομέα των
υπηρεσιών,
ιδίως με την
έγκριση
τομεακών τροποποιήσεων,
και στον τομέα
των
επαγγελματικών
υπηρεσιών, με
τη θέσπιση
νομοθεσίας για
τους
υπόλοιπους
επαγγελματικούς
φορείς. Όσον
αφορά τις
κανονιστικές
ρυθμίσεις και
τον
ανταγωνισμό, απαιτείται
η λήψη μέτρων
παρακολούθησης
για τη διασφάλιση
της
ανεξαρτησίας
και της
αυτονομίας των
εθνικών
τομεακών
ρυθμιστικών
αρχών και της
αρχής
ανταγωνισμού.
Οι πληρωμές
από τις
δημόσιες αρχές
εξακολουθούν
να
πραγματοποιούνται
με μεγάλες
καθυστερήσεις.
(15)
Σημαντική
πρόοδος
συντελέστηκε
στο πλαίσιο
του προγράμματος
μακροοικονομικής
προσαρμογής όσον
αφορά τον
εξορθολογισμό
και τον
εκσυγχρονισμό
της δημόσιας
διοίκησης σε
θέματα
απασχόλησης, πολιτικής
περί αμοιβών,
συνθηκών
εργασίας, οργανωτικής
αποδοτικότητας
και ποιότητας
των υπηρεσιών.
Ωστόσο, είναι
σκόπιμο να
ολοκληρωθούν
ορισμένα από
τα
προβλεπόμενα
μεταρρυθμιστικά
μέτρα και να
ενισχυθεί η
διαφάνεια.
Παρά τη
σημαντική
πρόοδο που
σημειώθηκε
όσον αφορά τη
βελτίωση της
αποτελεσματικότητας
του δικαστικού
συστήματος, θα πρέπει να
επέλθουν
περαιτέρω
βελτιώσεις
ιδίως όσον
αφορά τη
διάρκεια των
δικαστικών
διαδικασιών,
το ποσοστό
διεκπεραίωσης
υποθέσεων, τον
αριθμό
εκκρεμών
υποθέσεων και
τη διαδικασία
παρακολούθησης
και
αξιολόγησης.
(16)
Στις [17
Ιουνίου 2014], η
Επιτροπή
ολοκλήρωσε τη
12η και
τελευταία
επανεξέταση
στο πλαίσιο
του
προγράμματος
μακροοικονομικής
προσαρμογής
για την
Πορτογαλία. Η ανάλυσή
της την οδηγεί
στο συμπέρασμα
ότι η επιτυχής
εφαρμογή του
προγράμματος
διαδραμάτισε σημαντικό
ρόλο στη
διαχείριση των
οικονομικών
και χρηματοπιστωτικών
κινδύνων και
στη μείωση των
ανισορροπιών. Η Πορτογαλία
ενέκρινε, στο
πλαίσιο του
προγράμματος,
ένα ευρύ φάσμα
απαιτητικών
διαρθρωτικών
μεταρρυθμίσεων,
οι οποίες
αρχίζουν να
αποδίδουν καρπούς
όσον αφορά την
ενίσχυση της
ανταγωνιστικότητας
και την οικονομική
ανάκαμψη, αλλά
απαιτείται να
καταβληθούν
περισσότερες
προσπάθειες
για την
εκτίμηση του αντικτύπου
των
μεταρρυθμίσεων
στη λειτουργία
της
οικονομίας. Η
συνεχής
παρακολούθηση
όλων των εφαρμοζόμενων
μεταρρυθμίσεων
είναι, συνεπώς,
ουσιαστικής
σημασίας, προκειμένου
να εκτιμηθεί
κατά πόσον
συμβάλλουν στην
τόνωση της
ανταγωνιστικότητας
και στην αύξηση
της παραγωγής
και της
απασχόλησης.
(17)
Δεδομένου
ότι μετά τη
λήξη του
προγράμματος
μακροοικονομικής
προσαρμογής, το
οποίο θα
ολοκληρωθεί
από νομική
άποψη στις 28 Ιουνίου
2014, η Πορτογαλία
θα
επανενταχθεί
πλήρως στο πλαίσιο
του Ευρωπαϊκού
Εξαμήνου, η
Επιτροπή αξιολόγησε,
σε αυτή τη βάση
και υπό το
πρίσμα της 12ης
και τελευταίας
επανεξέτασης
στο πλαίσιο
του προγράμματος
μακροοικονομικής
προσαρμογής,
τα έγγραφα που υποβλήθηκαν
από την
Πορτογαλία.
Έλαβε υπόψη
όχι μόνον τη
σημασία τους
για τη
διατηρήσιμη
δημοσιονομική
και
κοινωνικοοικονομική
πολιτική στην
Πορτογαλία,
αλλά και τη
συμμόρφωσή
τους με τους
κανόνες και
τις κατευθύνσεις
της ΕΕ,
λαμβανομένης
υπόψη της
ανάγκης να
ενισχυθεί η
συνολική
οικονομική
διακυβέρνηση
της Ένωσης,
μέσω της
συμβολής της
ΕΕ σε μελλοντικές
εθνικές
αποφάσεις. Οι
συστάσεις της
Επιτροπής για
την Πορτογαλία
στο πλαίσιο
του Ευρωπαϊκού
Εξαμήνου
αποτυπώνονται
στις συστάσεις
1 έως 8 κατωτέρω.
(18)
Υπό το
πρίσμα της
αξιολόγησης
αυτής, το
Συμβούλιο
εξέτασε το
πρόγραμμα
σταθερότητας
της Πορτογαλίας
και η γνώμη του[6]
αντικατοπτρίζεται
ιδίως στη
σύσταση 1
κατωτέρω. Οι
συστάσεις
αυτές
καταρτίστηκαν
μετά τη θετική και
πολύ πρόσφατη
έκβαση του
προγράμματος
προσαρμογής
και ως εκ
τούτου
βασίστηκαν στα
επιτεύγματα του
προγράμματος
για τη
διασφάλιση της
μακροπρόθεσμης
εφαρμογής του.
(19)
Στο
πλαίσιο του
Ευρωπαϊκού
Εξαμήνου, η
Επιτροπή διενήργησε
επίσης ανάλυση
της
οικονομικής πολιτικής
ολόκληρης της
ζώνης του ευρώ.
Βάσει της εν
λόγω ανάλυσης,
το Συμβούλιο
εξέδωσε
ειδικές συστάσεις
που
απευθύνονται
στα κράτη μέλη
με νόμισμα το
ευρώ. Η
Πορτογαλία θα
πρέπει επίσης
να διασφαλίσει
την πλήρη και
έγκαιρη
εφαρμογή των
συστάσεων
αυτών,
ΣΥΝΙΣΤΑ
στην
Πορτογαλία να
λάβει, κατά την
περίοδο 2014-2015,
μέτρα με σκοπό:
1.           Να
εφαρμόσει
πλήρως τη
δημοσιονομική
στρατηγική για
το 2014, ώστε να
επιτευχθούν οι
δημοσιονομικοί
στόχοι και να
αποφευχθεί η
συσσώρευση
νέων ληξιπρόθεσμων
οφειλών. Για το
έτος 2015, να
εφαρμόσει
αυστηρά τη
δημοσιονομική
στρατηγική
όπως
περιγράφεται
στο έγγραφο
δημοσιονομικής
στρατηγικής
του 2014 ώστε να
μειωθεί το
έλλειμμα στο 2,5%
του ΑΕΠ,
σύμφωνα με τον
στόχο που
προσδιορίζεται
στη σύσταση
που
απευθύνεται
στο πλαίσιο
της Διαδικασίας
υπερβολικού
ελλείμματος,
και παράλληλα
να επιτύχει
την
απαιτούμενη
διαρθρωτική
προσαρμογή. Να
αντικαταστήσει
το συντομότερο
δυνατό τα
μέτρα
εξυγίανσης τα
οποία το
Συνταγματικό
Δικαστήριο
κρίνει
αντισυνταγματικά
με μέτρα
παρόμοιου
μεγέθους και
ποιότητας. Η
διόρθωση του
υπερβολικού
ελλείμματος θα
πρέπει να
γίνει με
βιώσιμο και
φιλικό προς
την ανάπτυξη
τρόπο,
περιορίζοντας
την προσφυγή
σε έκτακτα/προσωρινά
μέτρα. Να
επιδιώξει,
μετά τη διόρθωση
του
υπερβολικού
ελλείμματος,
την
προβλεπόμενη
ετήσια διαρθρωτική
προσαρμογή
προς την
κατεύθυνση των
μεσοπρόθεσμων
στόχων,
σύμφωνα με την
απαίτηση
ετήσιας διαρθρωτικής
προσαρμογής
τουλάχιστον 0,5 %
του ΑΕΠ, περισσότερο
σε περιόδους
ευνοϊκής
οικονομικής συγκυρίας,
και να
διασφαλίσει
ότι ο κανόνας
για το χρέος
τηρείται
προκειμένου να
στρέψει τον
υψηλό γενικό
δείκτη του
χρέους σε
βιώσιμη
πορεία. Να
δώσει
προτεραιότητα
στη
δημοσιονομική
εξυγίανση με
βάση τις
δαπάνες και να
αυξήσει
περαιτέρω την
αποτελεσματικότητα
και την
ποιότητα των
δημόσιων
δαπανών. Να
διατηρήσει τον
αυστηρό έλεγχο
των δαπανών
στην κεντρική,
περιφερειακή
και τοπική
διοίκηση. Να
συνεχίσει την
αναδιάρθρωση
των δημοσίων
επιχειρήσεων.
Να αναπτύξει
μια βιώσιμη
λύση για να
διασφαλίσει τη
μεσοπρόθεσμη
βιωσιμότητα
του
συνταξιοδοτικού
συστήματος έως
το τέλος του 2014.
Να ελέγχει την
αύξηση των
δαπανών
υγειονομικής
περίθαλψης και
να προβεί στη
μεταρρύθμιση
της νοσοκομειακής
περίθαλψης. Να
επανεξετάσει
το φορολογικό
σύστημα και να
το καταστήσει
φιλικότερο
προς την
ανάπτυξη. Να
συνεχίσει τη
βελτίωση της φορολογικής
συμμόρφωσης
και την
καταπολέμηση
της φοροδιαφυγής
με την αύξηση
της
αποτελεσματικότητας
της φορολογικής
διοίκησης. Να
ενισχύσει το
σύστημα διαχείρισης
των δημόσιων
οικονομικών με
ταχεία ολοκλήρωση
και εφαρμογή
της συνολικής
μεταρρύθμισης
του
νόμου-πλαισίου
για τον
προϋπολογισμό
έως το τέλος
του 2014. Να διασφαλίσει
την αυστηρή
συμμόρφωση με
τον νόμο για τον
έλεγχο των
αναλήψεων
υποχρεώσεων.
Να εφαρμόσει
αποτελεσματικά
την ενιαία
κλίμακα μισθών
και επιδομάτων
στον δημόσιο
τομέα από το 2015
και μετά.
2.           Να
διατηρήσει την
εξέλιξη των
κατώτατων
μισθών σε επίπεδα
που συνάδουν
με τους
στόχους της
προώθησης της
απασχόλησης
και της
ανταγωνιστικότητας.
Να διασφαλίσει
ένα σύστημα
καθορισμού των
μισθών που
προωθεί την
ευθυγράμμιση
των μισθών με
την παραγωγικότητα
σε τομεακό
επίπεδο και/ή
σε επίπεδο
επιχειρήσεων. Να
διερευνήσει,
σε διαβούλευση
με τους
κοινωνικούς
εταίρους και
σύμφωνα με τις
εθνικές
πρακτικές τη
δυνατότητα για
ρυθμίσεις που
θα επιτρέπουν
σε μια
επιχείρηση να
παρεκκλίνει
προσωρινά από
τις τομεακές
συμβάσεις που
συνάπτονται
μεταξύ
εργοδοτών και
εκπροσώπων των
εργαζομένων.
Να
παρουσιάσει,
έως τον Σεπτέμβριο
του 2014, προτάσεις
για ρυθμίσεις
που επιτρέπουν
σε μια
επιχείρηση να
παρεκκλίνει
από τις τομεακές
συμβάσεις που
συνάπτονται
μεταξύ εργοδοτών
και εκπροσώπων
των
εργαζομένων
και για
αναθεώρηση της
διάρκειας των
συλλογικών συμβάσεων.

3.           Να
υποβάλει, έως
τον Μάρτιο του
2015, ανεξάρτητη
αξιολόγηση των
πρόσφατων
μεταρρυθμίσεων
του συστήματος
προστασίας της
απασχόλησης,
καθώς και
σχέδιο δράσης
για
ενδεχόμενες
περαιτέρω
μεταρρυθμίσεις
που αποσκοπούν
στην καταπολέμηση
του
κατακερματισμού
της αγοράς εργασίας.
Να συνεχίσει
την υπό
εξέλιξη
μεταρρύθμιση των
ενεργών
πολιτικών της
αγοράς
εργασίας και
των δημόσιων
υπηρεσιών
απασχόλησης
που αποσκοπούν
στην αύξηση
των ποσοστών
απασχόλησης
και συμμετοχής
στην αγορά εργασίας,
ειδικότερα
μέσω της
βελτίωσης της
παροχής
συμβουλών και
βοήθειας για
την εύρεση
εργασίας και
των συστημάτων
ενεργοποίηση/επιβολής
κυρώσεων με
σκοπό τη
μείωση της
μακροχρόνιας
ανεργίας και
την ένταξη των
ατόμων που
είναι πιο
απομακρυσμένα
από την αγορά
εργασίας. Να
αντιμετωπίσει
την υψηλή
ανεργία των
νέων, ιδίως
μέσω της
αποτελεσματικής
πρόβλεψης των
αναγκών σε
δεξιότητες και
προσπαθειών
απευθυνόμενων
σε μη
εγγεγραμμένους
νέους, σύμφωνα
με τους
στόχους της
«εγγύησης για
τη νεολαία». Να
αυξήσει το
όριο επιλεξιμότητας
για το
καθεστώς
ελάχιστου
εισοδήματος. Να
εξασφαλίσει
επαρκή κάλυψη
κοινωνικής
πρόνοιας και
παράλληλα
αποτελεσματική
ενεργοποίηση των
δικαιούχων.
4.           Να
βελτιώσει την
ποιότητα και
την καταλληλότητα
του
εκπαιδευτικού
συστήματος για
την αγορά
εργασίας
προκειμένου να
μειωθεί η
πρόωρη εγκατάλειψη
της σχολικής
εκπαίδευσης
και να
αντιμετωπιστούν
οι χαμηλές
εκπαιδευτικές
επιδόσεις. Να εξασφαλίσει
την
αποδοτικότητα
των δημόσιων
δαπανών στην
εκπαίδευση και
να μειώσει τις
αναντιστοιχίες
όσον αφορά τις δεξιότητες,
μεταξύ άλλων
και μέσω της
αύξησης της
ποιότητας και
της
ελκυστικότητας
της επαγγελματικής
εκπαίδευσης
και κατάρτισης
και της προώθησης
της
συνεργασίας με
τον
επιχειρηματικό
τομέα. Να
ενισχύσει τη
συνεργασία
μεταξύ της
δημόσιας
έρευνας και
των επιχειρήσεων
και να
προωθήσει τη
μεταφορά
γνώσεων.
5.           Να
παρακολουθεί
τη ρευστότητα
των τραπεζών
και τυχόν
ελλείψεις
κεφαλαίων,
ιδίως με τη
διενέργεια θεματικών
επιτόπιων
επιθεωρήσεων
και με προσομοιώσεις
κρίσεων. Να
συνεχίσει την
αξιολόγηση των
σχεδίων ανάκαμψης
των τραπεζών
και να
εισαγάγει
βελτιώσεις στη
διαδικασία
αξιολόγησης,
όπου
χρειάζεται. Να
εφαρμόσει
συνολική
στρατηγική για
τη μείωση της
υπερχρέωσης
των
επιχειρήσεων
και να
ενισχύσει τις
προσπάθειες διεύρυνσης
του φάσματος
των
εναλλακτικών
τρόπων χρηματοδότησης,
ιδίως στα
πρώτα στάδια
των επιχειρηματικών
εξελίξεων, με
την ενίσχυση
της αποτελεσματικότητας
των εργαλείων
αναδιάρθρωσης
χρέους (ιδίως PER
και SIREVE) για τις
βιώσιμες
επιχειρήσεις,
τη θέσπιση
κινήτρων για
τις τράπεζες
και τους
οφειλέτες να συμμετέχουν
σε διαδικασίες
αναδιάρθρωσης
σε πρώιμο
στάδιο και τη
βελτίωση της
διαθεσιμότητας
χρηματοδότησης
μέσω της
κεφαλαιαγοράς.
Να εξασφαλίσει
ότι τα
προσδιορισθέντα
μέτρα
στηρίζουν την
ανακατανομή
της χρηματοδότησης
για τους
παραγωγικούς
κλάδους της
οικονομίας. Να
εφαρμόσει, έως
το τέλος
Σεπτεμβρίου 2014,
ένα σύστημα
έγκαιρης
προειδοποίησης
για την
ανίχνευση των
χρηματοοικονομικών
αδυναμιών των
επιχειρήσεων,
συμπεριλαμβανομένων
των ΜΜΕ, με σκοπό
τη στήριξη της
έγκαιρης
εταιρικής
αναδιάρθρωσης
του χρέους, τη
μείωση των
ληξιπρόθεσμων
οφειλών επί
των δανείων
των ΜΜΕ και την
επιτάχυνση της
εξυγίανσης των
μη
εξυπηρετούμενων
δανείων.
6.           Να
εφαρμόσει τη
δεύτερη και
την τρίτη
δέσμη μέτρων
στον
ενεργειακό
τομέα που
στοχεύουν στη
μείωση του
ενεργειακού
κόστους για
την οικονομία,
εξαλείφοντας
παράλληλα το
χρέος που
οφείλεται στις
τιμές της
ενέργειας έως
το 2020, και να
παρακολουθεί
στενά την
εφαρμογή τους.
Να βελτιώσει
τη
διασυνοριακή
ενοποίηση των
δικτύων ενέργειας
και να
επισπεύσει την
υλοποίηση των
έργων διασύνδεσης
στους κλάδους
της ηλεκτρικής
ενέργειας και
του φυσικού
αερίου. Να
εφαρμόσει το
συνολικό μακροπρόθεσμο
σχέδιο
μεταφορών και
το «χρονόγραμμα»
των
μεταρρυθμίσεων
του λιμενικού
τομέα. Να εξασφαλίσει
ότι οι
αναδιαπραγματεύσεις
των
υφιστάμενων
λιμενικών
παραχωρήσεων
και τα νέα
συστήματα
αδειοδότησης
είναι
προσανατολισμένα
στις επιδόσεις
και συμφωνούν
με τις αρχές
της εσωτερικής
αγοράς, ιδίως
όσον αφορά
τους κανόνες
σύναψης
συμβάσεων. Να
εξασφαλίσει
ότι η εθνική
ρυθμιστική
αρχή μεταφορών
(AMT) είναι
απολύτως ανεξάρτητη
και
λειτουργική
έως το τέλος
Σεπτεμβρίου 2014.
Να εξασφαλίσει
την οικονομική
βιωσιμότητα των
κρατικών
επιχειρήσεων
στον τομέα των
μεταφορών. Να
ενισχύσει την
απόδοση και
τον
ανταγωνισμό
στον κλάδο των
σιδηροδρόμων,
με την
εφαρμογή του
σχεδίου για
την
ανταγωνιστικότητα
της CP Carga, μετά τη
μεταβίβαση των
εμπορευματικών
τερματικών
σταθμών, και με τη
διασφάλιση της
διαχειριστικής
ανεξαρτησίας του
δημόσιου φορέα
διαχείρισης
υποδομών καθώς
και των δημόσιων
σιδηροδρομικών
επιχειρήσεων.
7.           Να
βελτιώσει
περαιτέρω την
αξιολόγηση της
πορτογαλικής
αγοράς
κατοικιών,
μεταξύ άλλων
και με την
καθιέρωση, έως
το τέλος
Νοεμβρίου 2014,
ενός πιο συστηματικού
πλαισίου
παρακολούθησης
και υποβολής εκθέσεων
και να εκπονήσει
γενική έκθεση
σχετικά με την
παραοικονομία στην
εν λόγω αγορά.
Να συνεχίσει
τις εργασίες
περαιτέρω
καταγραφής
κανονιστικών
επιβαρύνσεων,
ώστε να
συμπεριληφθούν,
έως τον Μάρτιο
του 2015, οι τομείς
που δεν
καλύπτονται
ακόμη. Να
εγκρίνει και
να εφαρμόσει,
έως το τέλος
Σεπτεμβρίου 2014,
τις εκκρεμείς
αποφάσεις
αδειοδότησης
και τομεακές
τροποποιήσεις.
Να άρει, έως το
τέλος
Σεπτεμβρίου 2014,
τους
εναπομείναντες
περιορισμούς
στον τομέα των
επαγγελματικών
υπηρεσιών και
να εγκρίνει
τους
τροποποιημένους
εσωτερικούς
κανονισμούς
των
επαγγελματικών
φορέων που δεν
έχουν ακόμη
εγκριθεί στο
πλαίσιο του
προγράμματος
μακροοικονομικής
προσαρμογής.
Να εξαλείψει
τις
καθυστερήσεις
πληρωμών από
τον δημόσιο
τομέα. Να
εξασφαλίσει
επαρκείς
πόρους για τις
εθνικές
ρυθμιστικές
αρχές και την
αρχή
ανταγωνισμού
και να
εγκρίνει ταχέως
τον εσωτερικό
κανονισμό της
εθνικής αρχής
ανταγωνισμού.
8.           Να
συνεχίσει τον
εξορθολογισμό
και τον
εκσυγχρονισμό
της κεντρικής,
περιφερειακής
και τοπικής δημόσιας
διοίκησης. Να
εφαρμόσει τις
μεταρρυθμίσεις
για την
ενίσχυση της
αποτελεσματικότητας
του δικαστικού
συστήματος και
την αύξηση της
διαφάνειας. Να
εντατικοποιήσει
τις
προσπάθειες
για την αξιολόγηση
της εφαρμογής
των
μεταρρυθμίσεων
που έχουν
αναληφθεί στο
πλαίσιο του
προγράμματος
μακροοικονομικής
προσαρμογής
καθώς και των
προβλεπόμενων
και μελλοντικών
μεταρρυθμίσεων.
Ειδικότερα, να
ενσωματώσει τις
υποχρεωτικές
συστηματικές
εκ των
προτέρων και
εκ των υστέρων
αξιολογήσεις
στη νομοθετική
διαδικασία. Να
συστήσει μια
λειτουργικά
ανεξάρτητη
κεντρική
μονάδα αξιολόγησης
σε κυβερνητικό
επίπεδο, η
οποία θα είναι
επιφορτισμένη
με την
αξιολόγηση της
εφαρμογής των
εν λόγω
μεταρρυθμίσεων,
ιδίως όσον
αφορά τη συνοχή
τους με την εκ
των προτέρων
αξιολόγηση αντικτύπου,
και την
εκπόνηση
έκθεσης κάθε
έξι μήνες προτείνοντας
διορθωτικά
μέτρα, εφόσον
απαιτούνται.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L
209 της 2.8.1997, σ. 1.
[2]               COM (2014) 423 final.
[3]               P7_TA(2014)0128 και P7_TA(2014)0129.
[4]               COM(2013) 800 final
[5]               COM(2013) 790 final
[6]               Δυνάμει
του άρθρου 5
παράγραφος 2
του κανονισμού
(ΕΚ) αριθ. 1466/97 του
Συμβουλίου.


title: 2013/461/ΕΕ: Σύσταση της Επιτροπής, της 17ης Σεπτεμβρίου 2013 , σχετικά με τις αρχές που διέπουν το SOLVIT Κείμενο που παρουσιάζει ενδιαφέρον για τον ΕΟΧ

text:
               19.9.2013

               EL

               Επίσημη Εφημερίδα της Ευρωπαϊκής Ένωσης

               L 249/10

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 17ης Σεπτεμβρίου 2013
   σχετικά με τις αρχές που διέπουν το SOLVIT
   (Κείμενο που παρουσιάζει ενδιαφέρον για τον ΕΟΧ)
   (2013/461/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Το άρθρο 26 της ΣΛΕΕ ορίζει την εσωτερική αγορά ως χώρο χωρίς εσωτερικά σύνορα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων. Βάσει του άρθρου 4 παράγραφος 3 της ΣΕΕ, απαιτείται από τα κράτη μέλη να προβαίνουν σε κατάλληλες ενέργειες προκειμένου να τηρούν πλήρως τις υποχρεώσεις τους σύμφωνα με το ενωσιακό δίκαιο.

               (2)

               Η εσωτερική αγορά προσφέρει πολλές ευκαιρίες σε άτομα που θέλουν να ζήσουν και να εργαστούν σε άλλο κράτος μέλος και σε επιχειρήσεις που επιθυμούν να επεκτείνουν τις αγορές τους. Αν και, γενικά, η εσωτερική αγορά λειτουργεί ομαλά, κάποιες φορές προκύπτουν προβλήματα, όταν οι δημόσιες αρχές δεν τηρούν το ενωσιακό δίκαιο.

               (3)

               Σε συνέχεια της σύστασης 2001/893/ΕΚ της Επιτροπής, της 7ης Δεκεμβρίου 2001, για τις αρχές σχετικά με τη χρήση του «SOLVIT» – του δικτύου επίλυσης προβλημάτων στην εσωτερική αγορά, δημιουργήθηκε το SOLVIT (1) ως ένα δίκτυο κέντρων που συστάθηκαν από τα κράτη μέλη, στο πλαίσιο των δικών τους εθνικών διοικήσεων, ως ταχύ και άτυπο μέσο επίλυσης των προβλημάτων που αντιμετωπίζουν τα άτομα και οι επιχειρήσεις, κατά την άσκηση των δικαιωμάτων τους στην εσωτερική αγορά.

               (4)

               Μολονότι το SOLVIT έχει άτυπο και πρακτικό χαρακτήρα, συμβάλλει, όπως είναι συγκροτημένο, ώστε να διασφαλιστεί η εξεύρεση λύσεων που είναι σύμφωνες με το ενωσιακό δίκαιο. Το SOLVIT βασίζεται σε διαφανή διαδικασία επίλυσης προβλημάτων στα οποία εμπλέκονται δύο κράτη μέλη. Αν και η Επιτροπή κανονικά δεν ασχολείται με την επίλυση των υποθέσεων, βρίσκεται σε στενή επαφή με τα κέντρα SOLVIT, προσφέρει τακτική νομική επιμόρφωση και, σε ορισμένες πολύπλοκες περιπτώσεις, παρέχει άτυπες συμβουλές. Παρακολουθεί επίσης τον χειρισμό των υποθέσεων SOLVIT και την έκβασή τους, μέσω της διαδικτυακής βάσης δεδομένων, και μπορεί να παρέμβει, όποτε κρίνει ότι οι λύσεις που προτείνονται από τα κέντρα SOLVIT δεν είναι σύμφωνες με το ενωσιακό δίκαιο. Η προαναφερόμενη δομή του συστήματος όχι μόνον συμβάλλει στη νομιμότητα των αποτελεσμάτων σε συγκεκριμένες υποθέσεις, αλλά τα αποτελέσματα της αξιολόγησης δείχνουν ότι το έργο του SOLVIT έχει επίσης οδηγήσει σε γενική βελτίωση της συμμόρφωσης με το ενωσιακό δίκαιο από πλευράς των εθνικών αρχών.

               (5)

               Το SOLVIT έχει εξελιχθεί σημαντικά από τότε που ξεκίνησε. Σήμερα χειρίζεται δέκα φορές περισσότερες υποθέσεις απ’ ό,τι πριν από δέκα χρόνια. Επίσης, χειρίζεται πολύ ευρύτερο φάσμα υποθέσεων από το αρχικά προβλεπόμενο. Η συντριπτική πλειονότητα των υποθέσεων επιλύονται με επιτυχία, κατά μέσο όρο εντός εννέα εβδομάδων, πράγμα το οποίο οδηγεί σε υψηλό βαθμό ικανοποίησης των ατόμων και των επιχειρήσεων που αποτάθηκαν στο SOLVIT.

               (6)

               Το SOLVIT γνώρισε επιτυχία, όμως η αυξημένη κλίμακα των υπηρεσιών έχει εντείνει τις διάφορες προκλήσεις. Η εις βάθος αξιολόγηση του δικτύου, που διενεργήθηκε κατά τη διάρκεια του 2010, δείχνει ότι δεν είναι όλα τα κέντρα SOLVIT εξίσου επαρκώς στελεχωμένα ή στην κατάλληλη θέση στη δημόσια διοίκηση. Ο βαθμός ανάληψης υποθέσεων και το επίπεδο της προσφερόμενης εξυπηρέτησης διαφέρουν επίσης εντός του δικτύου. Επιπλέον, ο αριθμός των ατόμων και των επιχειρήσεων που κατευθύνονται προς το SOLVIT παραμένει πολύ χαμηλός.

               (7)

               Με βάση τις εν λόγω διαπιστώσεις, είναι αναγκαίο να ληφθούν μέτρα για να ενισχυθεί περαιτέρω το SOLVIT και να αυξηθεί η προβολή του, διαδικτυακά και μη, όπως τονίζεται στο έγγραφο εργασίας των υπηρεσιών της Επιτροπής Ενίσχυση της αποτελεσματικής επίλυσης προβλημάτων στην ενιαία αγορά (Reinforcing effective problem-solving in the Single Market), στην ανακοίνωση για την καλύτερη διακυβέρνηση για την ενιαία αγορά (2) και στην έκθεση για την ιθαγένεια της ΕΕ (3). Στο πλαίσιο αυτής της διαδικασίας, η σύσταση 2001/893/ΕΚ θα πρέπει να αντικατασταθεί από νέα σύσταση. Σκοπός αυτής της νέας σύστασης είναι να παρουσιαστεί με σαφήνεια τι θα πρέπει να προσφέρει το SOLVIT, με βάση τις βέλτιστες πρακτικές. Στη σύσταση καθορίζονται στόχοι και πρότυπα, τόσο για τα κράτη μέλη όσο και για την Επιτροπή, προκειμένου να διασφαλιστεί ότι οι επιχειρήσεις και οι πολίτες λαμβάνουν αποτελεσματική βοήθεια στις περιπτώσεις που δεν τηρείται το ενωσιακό δίκαιο. Η σύσταση έχει επίσης σκοπό να κατοχυρώσει ότι τα κέντρα SOLVIT εφαρμόζουν τους ίδιους κανόνες και παρέχουν σταθερά το ίδιο είδος εξυπηρέτησης σε ολόκληρο το δίκτυο.

               (8)

               Προκειμένου να διασφαλιστεί συνεπής ερμηνεία της αποστολής του σε ολόκληρο το δίκτυο, στην παρούσα σύσταση ορίζονται τα είδη των υποθέσεων που θα πρέπει να χειρίζεται το SOLVIT. Η σύσταση 2001/893/ΕΚ αναφέρει ότι το δίκτυο SOLVIT ασχολείται με περιπτώσεις «κακής εφαρμογής των κανόνων για την εσωτερική αγορά». Ο καθορισμός του πεδίου εφαρμογής με αυτόν τον τρόπο έχει οδηγήσει σε ασυνέπειες. Πρώτον, έχει υποστηριχθεί ότι ο όρος «κακή εφαρμογή» υπονοεί ότι τα κέντρα SOLVIT δεν μπορούν να ασχοληθούν με υποθέσεις στις οποίες οι εθνικοί κανόνες αντίκεινται στο ενωσιακό δίκαιο (οι λεγόμενες «διαρθρωτικές υποθέσεις») και, δεύτερον, ότι το SOLVIT μπορεί να προβαίνει σε ενέργειες μόνον όταν η υπό εξέταση ενωσιακή νομοθεσία αφορά την εσωτερική αγορά.

               (9)

               Οι υποθέσεις SOLVIT ορίζονται τώρα ως όλα τα διασυνοριακά προβλήματα που προκαλούνται από πιθανή παράβαση του ενωσιακού δικαίου που διέπει την εσωτερική αγορά από μια δημόσια αρχή, όταν και εφόσον τα εν λόγω προβλήματα δεν αποτελούν αντικείμενο νομικών διαδικασιών είτε σε εθνικό είτε σε ενωσιακό επίπεδο.

               (10)

               Ο όρος «παράβαση» χρησιμοποιείται για να διευκρινιστεί ότι τα κέντρα SOLVIT αναλαμβάνουν ως υποθέσεις SOLVIT όλες τις περιπτώσεις όπου οι δημόσιες αρχές δεν τηρούν το ενωσιακό δίκαιο που διέπει την εσωτερική αγορά, ανεξάρτητα από τη βασική αιτία του προβλήματος. Η συντριπτική πλειονότητα των υποθέσεων που χειρίστηκε το SOLVIT αντικατοπτρίζουν καταστάσεις όπου μια δημόσια αρχή δεν εφαρμόζει ορθώς το ενωσιακό δίκαιο που διέπει την εσωτερική αγορά. Ωστόσο, τα κέντρα SOLVIT έχουν δείξει επίσης ότι είναι σε θέση να προσφέρουν αποτελεσματική βοήθεια στις περιπτώσεις που προκύπτουν διαρθρωτικά προβλήματα. Μολονότι οι διαρθρωτικές υποθέσεις αντιπροσωπεύουν μικρό μόνον μέρος του συνολικού όγκου υποθέσεων του SOLVIT, είναι σημαντικό να αναλαμβάνει το SOLVIT τέτοιες υποθέσεις, ώστε να διασφαλίζεται ότι τα προβλήματα αυτά δεν περνούν απαρατήρητα. Το SOLVIT προσφέρει την καλύτερη εγγύηση ότι τα διαρθρωτικά προβλήματα θα αντιμετωπίζονται αποτελεσματικά στο κατάλληλο επίπεδο.

               (11)

               Η παρούσα σύσταση επιβεβαιώνει ότι το SOLVIT ασχολείται με υποθέσεις που αφορούν διασυνοριακό πρόβλημα με δημόσια αρχή. Το κριτήριο του διασυνοριακού χαρακτήρα διασφαλίζει ότι τις υποθέσεις SOLVIT τις χειρίζονται κέντρα SOLVIT σε δύο κράτη μέλη, πράγμα το οποίο εγγυάται τη διαφάνεια και την ποιότητα των αποτελεσμάτων. Το κριτήριο της δημόσιας αρχής συνδέεται με το γεγονός ότι το SOLVIT είναι τμήμα της εθνικής διοίκησης και ενεργεί μόνον σε άτυπη βάση.

               (12)

               Με την παρούσα σύσταση επιδιώκεται επίσης να διευκρινιστεί το επίπεδο εξυπηρέτησης το οποίο μπορούν να αναμένουν τα άτομα και οι επιχειρήσεις από το SOLVIT. Διευκρινίζεται επίσης με ποιον τρόπο θα πρέπει να ενημερώνονται οι αιτούντες και ποια είναι η ελάχιστη βοήθεια που θα πρέπει να προσφέρεται. Διευκρινίζονται ακόμη τα διάφορα διαδικαστικά στάδια και οι προθεσμίες που πρέπει να τηρούνται κατά τον χειρισμό των υποθέσεων SOLVIT, καθώς και η συνέχεια που πρέπει να δίνεται όταν δεν μπορεί να επιλυθεί μια υπόθεση.

               (13)

               Εξάλλου, στην παρούσα σύσταση καθορίζονται τα ελάχιστα πρότυπα τα οποία θα πρέπει να πληρούν τα κέντρα SOLVIT, όσον αφορά την οργάνωση, τη νομική εμπειρογνωμοσύνη και τις σχέσεις με άλλα δίκτυα. Αποσαφηνίζεται επίσης ο ρόλος της Επιτροπής στο πλαίσιο του δικτύου SOLVIT.

               (14)

               Η Επιτροπή ανακατασκεύασε πρόσφατα τη διαδικτυακή βάση δεδομένων SOLVIT ως αυτοτελή ενότητα στο σύστημα πληροφόρησης για την εσωτερική αγορά. Δεδομένης αυτής της τεχνικής ενσωμάτωσης, οι κανόνες που προβλέπονται στον κανονισμό (ΕΕ) αριθ. 1024/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τη διοικητική συνεργασία μέσω του Συστήματος Πληροφόρησης για την Εσωτερική Αγορά και την κατάργηση της απόφασης 2008/49/ΕΚ («κανονισμός ΙΜΙ») (4), όσον αφορά την επεξεργασία των δεδομένων προσωπικού χαρακτήρα και των εμπιστευτικών πληροφοριών, ισχύουν επίσης και για τις διαδικασίες SOLVIT. Στην παρούσα σύσταση προσδιορίζονται περαιτέρω ορισμένες πτυχές της επεξεργασίας προσωπικών δεδομένων στο πλαίσιο του SOLVIT, σύμφωνα με τον κανονισμό ΙΜΙ.

               (15)

               Η παρούσα σύσταση δεν αποσκοπεί στη διευκρίνιση του τρόπου με τον οποίο αντιμετωπίζει η Επιτροπή καταγγελίες τις οποίες λαμβάνει απευθείας και δεν θίγει κατά κανέναν τρόπο τον ρόλο της Επιτροπής ως θεματοφύλακα των Συνθηκών. Επίσης, δεν αποσκοπεί στη διευκρίνιση του ρόλου του EU Pilot και των εθνικών συντονιστών EU Pilot. Τα στοιχεία αυτά αποτελούν αντικείμενο ειδικών κατευθυντήριων γραμμών, οι οποίες επικαιροποιούνται τακτικά,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Ι.   ΣΤΟΧΟΣ ΚΑΙ ΟΡΙΣΜΟΙ

   Α.   Στόχος

   Η παρούσα σύσταση ορίζει τις αρχές που διέπουν τη λειτουργία του SOLVIT. Στόχος του SOLVIT είναι να προσφέρει ταχείες, αποτελεσματικές και άτυπες λύσεις για τα προβλήματα που αντιμετωπίζουν τα άτομα και οι επιχειρήσεις, όταν οι δημόσιες αρχές αρνούνται να τους αναγνωρίσουν τα δικαιώματα που τους παρέχει η ΕΕ στην εσωτερική αγορά. Το SOLVIT συμβάλλει στην καλύτερη λειτουργία της ενιαίας αγοράς, ενισχύοντας και προωθώντας καλύτερη συμμόρφωση με το ενωσιακό δίκαιο. Για την επίτευξη αυτού του σκοπού, τα εθνικά κέντρα SOLVIT θα πρέπει να συνεργάζονται με βάση τις αρχές που καθορίζονται στην παρούσα σύσταση.
   Β.   Ορισμοί

   Για τους σκοπούς της παρούσας σύστασης ισχύουν οι ακόλουθοι ορισμοί:
   1.   «Αιτών»: φυσικό ή νομικό πρόσωπο που αντιμετωπίζει διασυνοριακό πρόβλημα και το υποβάλλει στο SOLVIT απευθείας ή μέσω τρίτου, ή οργανισμός που υποβάλλει συγκεκριμένο πρόβλημα εξ ονόματος μέλους ή μελών του·
   2.   «Διασυνοριακό πρόβλημα»: πρόβλημα το οποίο αντιμετωπίζει ένας αιτών σε ένα κράτος μέλος, λόγω πιθανής παράβασης του ενωσιακού δικαίου που διέπει την εσωτερική αγορά από μια δημόσια αρχή σε άλλο κράτος μέλος· συμπεριλαμβάνονται τα προβλήματα που προκαλούνται στους αιτούντες από τις δημόσιες διοικητικές υπηρεσίες της δικής τους χώρας, αφού αυτοί έχουν ασκήσει τα δικαιώματά τους για ελεύθερη κυκλοφορία ή όταν προσπαθούν να τα ασκήσουν·
   3.   «Ενωσιακό δίκαιο που διέπει την εσωτερική αγορά»: ενωσιακή νομοθεσία, κανόνες και αρχές που συνδέονται με τη λειτουργία της εσωτερικής αγοράς κατά την έννοια του άρθρου 26 παράγραφος 2 της ΣΛΕΕ· συμπεριλαμβάνονται κανόνες που δεν έχουν ως καθαυτό σκοπό τη ρύθμιση της εσωτερικής αγοράς, αλλά έχουν αντίκτυπο στην ελεύθερη κυκλοφορία των εμπορευμάτων, των υπηρεσιών, των προσώπων και των κεφαλαίων μεταξύ των κρατών μελών·
   4.   «Δημόσια αρχή»: κάθε τμήμα της δημόσιας διοίκησης ενός κράτους μέλους, σε εθνικό, περιφερειακό ή τοπικό επίπεδο, καθώς και κάθε φορέας, ανεξάρτητα από τη νομική του μορφή, ο οποίος έχει καταστεί αρμόδιος, σύμφωνα με μέτρο που έχει εγκριθεί από το κράτος, για την παροχή δημόσιας υπηρεσίας υπό τον έλεγχο του κράτους και ο οποίος διαθέτει, για τον σκοπό αυτόν, ειδικές εξουσίες πέραν εκείνων που απορρέουν από τους συνήθεις κανόνες που εφαρμόζονται στις σχέσεις μεταξύ ιδιωτών·
   5.   «Νομικές διαδικασίες»: επίσημες διαδικασίες για την επίλυση μιας διαφοράς ενώπιον δικαστικού ή οιονεί δικαστικού οργάνου. Αποκλείονται διοικητικές προσφυγές κατά της ιδίας αρχής που προκάλεσε το πρόβλημα·
   6.   «Διαρθρωτικό πρόβλημα»: παράβαση που οφείλεται σε εθνικό κανόνα ο οποίος αντίκειται στο ενωσιακό δίκαιο·
   7.   «Κέντρο της χώρας καταγωγής»: το κέντρο SOLVIT στο κράτος μέλος που έχει τους στενότερους δεσμούς με τον αιτούντα, με βάση π.χ. την ιθαγένεια, την κατοικία, την εγκατάσταση ή τον τόπο στον οποίο ο αιτών απέκτησε τα δικαιώματα που διακυβεύονται·
   8.   «Επικεφαλής κέντρο»: το κέντρο SOLVIT του κράτους μέλους στο οποίο σημειώθηκε η εικαζόμενη παράβαση του ενωσιακού δικαίου που διέπει την εσωτερική αγορά·
   9.   «Βάση δεδομένων SOLVIT»: η διαδικτυακή εφαρμογή που δημιουργήθηκε στο πλαίσιο του συστήματος πληροφόρησης για την εσωτερική αγορά (ΙΜΙ), προκειμένου να διευκολυνθεί ο χειρισμός των υποθέσεων SOLVIT.
   II.   ΑΠΟΣΤΟΛΗ ΤΟΥ SOLVIT

   Το δίκτυο SOLVIT ασχολείται με διασυνοριακά προβλήματα που προκαλούνται από πιθανή παράβαση του ενωσιακού δικαίου που διέπει την εσωτερική αγορά από μια δημόσια αρχή, όταν και εφόσον τα εν λόγω προβλήματα δεν αποτελούν αντικείμενο νομικών διαδικασιών είτε σε εθνικό είτε σε ενωσιακό επίπεδο. Το SOLVIT συμβάλλει στην καλύτερη λειτουργία της ενιαίας αγοράς, ενισχύοντας και προωθώντας καλύτερη συμμόρφωση με το ενωσιακό δίκαιο.
   III.   ΥΠΗΡΕΣΙΕΣ ΠΟΥ ΠΡΟΣΦΕΡΟΝΤΑΙ ΑΠΟ ΤΟ SOLVIT

   Τα κράτη μέλη θα πρέπει να διασφαλίζουν ότι οι αιτούντες μπορούν να επωφελούνται από τις ακόλουθες ελάχιστες υπηρεσίες:

               1.

               Τα κέντρα SOLVIT θα πρέπει να είναι διαθέσιμα από τηλεφώνου ή μέσω ηλεκτρονικού ταχυδρομείου, και θα πρέπει να παρέχουν άμεση απάντηση στις γνωστοποιήσεις προβλημάτων που τους επισημαίνονται.

               2.

               Οι αιτούντες θα πρέπει να λαμβάνουν εντός μιας εβδομάδας μια πρώτη απάντηση όσον αφορά το πρόβλημά τους, καθώς και ένδειξη αν το SOLVIT μπορεί να αναλάβει την υπόθεσή τους, εάν είναι δυνατόν να δοθεί αυτή η ένδειξη βάσει των πληροφοριών που παρασχέθηκαν. Εάν χρειάζεται, θα πρέπει ταυτοχρόνως να καλούνται να υποβάλουν όλα τα αναγκαία έγγραφα για την επεξεργασία του φακέλου τους. Εντός ενός μηνός από αυτή την πρώτη αξιολόγηση και εφόσον ο φάκελός τους είναι πλήρης, οι αιτούντες θα πρέπει να λαμβάνουν επιβεβαίωση αν η υπόθεσή τους γίνεται δεκτή από το επικεφαλής κέντρο και, επομένως, ανοίγεται φάκελος SOLVIT.

               3.

               Όταν το SOLVIT δεν μπορεί να αναλάβει την επίλυση ενός προβλήματος ως υπόθεση SOLVIT, θα πρέπει να αναφέρονται οι λόγοι στους αιτούντες και να τους προτείνεται κάποια άλλη προσέγγιση που θα μπορούσε να τους βοηθήσει να αντιμετωπίσουν το πρόβλημα, όπως η υπόδειξη του κατάλληλου φορέα ή η παραπομπή του προβλήματος, όπου είναι δυνατόν, σε άλλο σχετικό δίκτυο παροχής πληροφοριών ή επίλυσης προβλημάτων ή στην αντίστοιχη εθνική αρμόδια αρχή.

               4.

               Εντός δέκα εβδομάδων από την ημερομηνία που άνοιξε ο φάκελος, ο αιτών θα πρέπει να λαμβάνει λύση στο πρόβλημά του, η οποία μπορεί να περιλαμβάνει διευκρίνιση του εφαρμοστέου ενωσιακού δικαίου. Σε εξαιρετικές περιστάσεις, και ιδίως όταν το πρόβλημα βρίσκεται κοντά στη λύση του ή όταν πρόκειται για διαρθρωτικό πρόβλημα, η υπόθεση μπορεί να παραμείνει ανοικτή και μετά τη λήξη της προθεσμίας, εφόσον ενημερωθεί σχετικά ο αιτών, μέχρι δέκα εβδομάδες το πολύ.

               5.

               Οι αιτούντες θα πρέπει να ενημερώνονται σχετικά με τον άτυπο χαρακτήρα του SOLVIT, όπως και για τις διαδικασίες και τα χρονοδιαγράμματα που ισχύουν. Θα πρέπει να λαμβάνουν πληροφορίες, μεταξύ άλλων, σχετικά με άλλες δυνατότητες προσφυγής, να προειδοποιούνται ότι ο χειρισμός μιας υπόθεσης στο SOLVIT δεν αναστέλλει τις εθνικές προθεσμίες προσφυγής, καθώς και να πληροφορούνται ότι οι λύσεις που προσφέρονται από το SOLVIT είναι ανεπίσημες και δεν υπόκεινται σε προσφυγή. Οι αιτούντες θα πρέπει επίσης να ενημερώνονται ότι η υπηρεσία SOLVIT παρέχεται δωρεάν. Οι αιτούντες θα πρέπει να ενημερώνονται τακτικά για την πορεία της υπόθεσής τους.

               6.

               Δεδομένου ότι οι διαδικασίες του SOLVIT έχουν ανεπίσημο χαρακτήρα, δεν εμποδίζουν τον αιτούντα να κινήσει επίσημες διαδικασίες σε εθνικό επίπεδο, πράγμα το οποίο θα έχει ως αποτέλεσμα το κλείσιμο της υπόθεσης SOLVIT.

               7.

               Σε περίπτωση επιτυχούς έκβασης, ο αιτών θα πρέπει να ενημερώνεται για τις ενέργειες στις οποίες πρέπει να προβεί για να επωφεληθεί από την προτεινόμενη λύση.

               8.

               Μόλις καταστεί εμφανές ότι μια υπόθεση δεν μπορεί να επιλυθεί στο πλαίσιο του SOLVIT, η υπόθεση θα πρέπει να κλείνει και ο αιτών θα πρέπει να ενημερώνεται χωρίς καθυστέρηση. Στην περίπτωση αυτή, το SOLVIT θα πρέπει επίσης να συμβουλεύει τον αιτούντα σχετικά με άλλες δυνατότητες προσφυγής σε εθνικό ή ενωσιακό επίπεδο. Όταν συμβουλεύουν τους καταγγέλλοντες να υποβάλουν καταγγελία στην Επιτροπή, τα κέντρα SOLVIT θα πρέπει να τους ενθαρρύνουν να αναφέρονται σε παλαιότερες διαδικασίες του SOLVIT (παρέχοντας αριθμό αναφοράς και σύντομη περίληψη των εν λόγω διαδικασιών). Οι ανεπίλυτες υποθέσεις θα πρέπει να αναφέρονται συστηματικά στην Επιτροπή μέσω της βάσης δεδομένων.

               9.

               Μετά το κλείσιμο της υπόθεσης, οι αιτούντες θα πρέπει να καλούνται να διατυπώσουν τη γνώμη τους σχετικά με το πώς χειρίστηκε την υπόθεσή τους το SOLVIT.

         IV.   ΟΡΓΑΝΩΣΗ ΤΩΝ ΚΕΝΤΡΩΝ SOLVIT

               1.

               Κάθε κράτος μέλος θα πρέπει να διαθέτει ένα κέντρο SOLVIT.

               2.

               Για να διασφαλιστεί ότι τα κέντρα SOLVIT είναι σε θέση να εκπληρώνουν τα καθήκοντα που προβλέπονται στην παρούσα σύσταση, τα κράτη μέλη θα πρέπει να διασφαλίζουν ότι τα κέντρα SOLVIT:

                           α)

                           διαθέτουν επαρκές και καλά καταρτισμένο προσωπικό, με γνώσεις, σε επίπεδο εργασίας, περισσότερων της μιας γλωσσών της Ένωσης, όπου χρειάζεται για να διασφαλίζεται ταχεία και διαφανής επικοινωνία με άλλα κέντρα SOLVIT·

                           β)

                           διαθέτουν επαρκείς νομικές γνώσεις ή σχετική πείρα όσον αφορά την εφαρμογή του ενωσιακού δικαίου, προκειμένου να είναι σε θέση να προβαίνουν σε ανεξάρτητες νομικές εκτιμήσεις των υποθέσεων·

                           γ)

                           βρίσκονται σε τμήμα της εθνικής διοίκησης με επαρκείς εξουσίες συντονισμού, ώστε να είναι σε θέση να διασφαλίζουν την ορθή εφαρμογή του ενωσιακού δικαίου στο πλαίσιο της διοίκησης·

                           δ)

                           είναι σε θέση να δημιουργήσουν δίκτυο στο πλαίσιο της εθνικής διοίκησης, προκειμένου να έχουν πρόσβαση στην ειδική νομική εμπειρογνωμοσύνη και στήριξη που είναι αναγκαίες για την εξεύρεση πρακτικών λύσεων στις υποθέσεις.

         V.   ΔΙΑΔΙΚΑΣΙΑ SOLVIT

   Α.   Αρχές που διέπουν τον χειρισμό των υποθέσεων SOLVIT

               1.

               Όλες τις υποθέσεις SOLVIT θα πρέπει να τις χειρίζονται δύο κέντρα SOLVIT, το κέντρο της χώρας καταγωγής και το επικεφαλής κέντρο.

               2.

               Το κέντρο της χώρας καταγωγής και το επικεφαλής κέντρο θα πρέπει να συνεργάζονται, κατά τρόπο ανοικτό και διαφανή, με σκοπό την εξεύρεση ταχέων και αποτελεσματικών λύσεων για τους αιτούντες.

               3.

               Το κέντρο της χώρας καταγωγής και το επικεφαλής κέντρο θα πρέπει να καθορίζουν με από κοινού συμφωνία ποια γλώσσα θα χρησιμοποιούν για την επικοινωνία μεταξύ τους, λαμβάνοντας υπόψη τον στόχο της επίλυσης των προβλημάτων μέσω άτυπων επαφών, όσο το δυνατόν ταχύτερα και αποτελεσματικότερα, και της εξασφάλισης της διαφάνειας και της γνωστοποίησης.

               4.

               Όλα τα προβλήματα που υποβάλλονται, οι αξιολογήσεις που πραγματοποιούνται από τα κέντρα SOLVIT που ασχολούνται με την υπόθεση, οι ενέργειες που έγιναν και οι προτεινόμενες λύσεις θα πρέπει να καταχωρίζονται στη βάση δεδομένων SOLVIT με σαφήνεια και πληρότητα. Όταν μια υπόθεση παρουσιάζει διαρθρωτικά προβλήματα, αυτό θα πρέπει να επισημαίνεται στη βάση δεδομένων, ούτως ώστε να μπορεί η Επιτροπή να παρακολουθεί συστηματικά τις περιπτώσεις αυτές.

               5.

               Όλες οι προτεινόμενες λύσεις χρειάζεται να συνάδουν πάντοτε με το ενωσιακό δίκαιο.

               6.

               Τα κέντρα SOLVIT θα πρέπει να τηρούν τους λεπτομερείς κανόνες για τον χειρισμό των υποθέσεων, οι οποίοι προβλέπονται στο εγχειρίδιο χειρισμού υποθέσεων SOLVIT, που θα επανεξετάζει τακτικά η Επιτροπή σε συνεργασία με τα κέντρα SOLVIT.

         Β.   Κέντρο της χώρας καταγωγής

               1.

               Το κέντρο της χώρας καταγωγής θα πρέπει να καταχωρίζει όλα τα νομικά προβλήματα που του υποβάλλονται, ανεξαρτήτως του αν μπορούν να γίνουν δεκτά ως υπόθεση SOLVIT.

               2.

               Άπαξ και το κέντρο της χώρας καταγωγής δεχθεί να αναλάβει, κατόπιν καταγγελίας, υπόθεση SOLVIT, θα πρέπει να προβαίνει στη σύσταση πλήρους φακέλου και να διενεργεί εκτενή νομική ανάλυση του προβλήματος, πριν το υποβάλει στο επικεφαλής κέντρο.

               3.

               Όταν λαμβάνει πρόταση για λύση από το επικεφαλής κέντρο, συμπεριλαμβανομένης της αποσαφήνισης του εφαρμοστέου ενωσιακού δικαίου, θα πρέπει να ελέγχει ότι η λύση είναι σύμφωνη με το ενωσιακό δίκαιο.

               4.

               Το κέντρο της χώρας καταγωγής θα πρέπει να παρέχει στον αιτούντα έγκαιρη και κατάλληλη ενημέρωση, κατά τη διάρκεια των αντίστοιχων σταδίων της διαδικασίας.

         Γ.   Επικεφαλής κέντρο

               1.

               Το επικεφαλής κέντρο θα πρέπει να επιβεβαιώνει την αποδοχή μιας υπόθεσης εντός μιας εβδομάδας μετά την υποβολή της από το κέντρο της χώρας καταγωγής.

               2.

               Το επικεφαλής κέντρο θα πρέπει να στοχεύει στην εξεύρεση λύσεων για τους αιτούντες, συμπεριλαμβανομένης της αποσαφήνισης του εφαρμοστέου ενωσιακού δικαίου, και θα πρέπει να ενημερώνει τακτικά το κέντρο της χώρας καταγωγής σχετικά με την κατάσταση προόδου της υπόθεσης.

               3.

               Σε περίπτωση που το πρόβλημα το οποίο υπέβαλε ο αιτών είναι διαρθρωτικό πρόβλημα, το επικεφαλής κέντρο θα πρέπει να αξιολογεί το ταχύτερο δυνατόν αν το πρόβλημα μπορεί να επιλυθεί μέσω της διαδικασίας SOLVIT. Εάν κρίνει ότι αυτό δεν είναι δυνατόν, θα πρέπει να κλείνει την υπόθεση ως ανεπίλυτη και να ενημερώνει τις αντίστοιχες εθνικές αρχές που είναι αρμόδιες για την ορθή εφαρμογή του ενωσιακού δικαίου σε αυτό το κράτος μέλος, ούτως ώστε να διασφαλίζεται ότι θα παύσει όντως η παραβίαση του ενωσιακού δικαίου. Θα πρέπει επίσης να ενημερώνεται η Επιτροπή μέσω της βάσης δεδομένων.

         VI.   ΡΟΛΟΣ ΤΗΣ ΕΠΙΤΡΟΠΗΣ

               1.

               Η Επιτροπή βοηθά και στηρίζει τη λειτουργία του SOLVIT με:

                           α)

                           τη διοργάνωση τακτικών εκπαιδευτικών σεμιναρίων και εκδηλώσεων του δικτύου, σε συνεργασία με τα εθνικά κέντρα SOLVIT·

                           β)

                           τη σύνταξη και την επικαιροποίηση του εγχειριδίου χειρισμού υποθέσεων SOLVIT, σε συνεργασία με τα εθνικά κέντρα SOLVIT·

                           γ)

                           την παροχή βοήθειας για τον χειρισμό των υποθέσεων, κατόπιν αιτήματος των κέντρων SOLVIT. Σε πολύπλοκες υποθέσεις, η βοήθεια μπορεί να περιλαμβάνει την παροχή άτυπων νομικών συμβουλών. Οι υπηρεσίες της Επιτροπής θα πρέπει να απαντούν σε αιτήματα παροχής άτυπων νομικών συμβουλών εντός δύο εβδομάδων. Οι συμβουλές αυτές είναι απλώς άτυπες και δεν μπορούν να θεωρηθούν δεσμευτικές για την Επιτροπή·

                           δ)

                           τη διαχείριση και τη συντήρηση της βάσης δεδομένων SOLVIT και μιας διεπαφής για το κοινό, καθώς και την παροχή ειδικής κατάρτισης και υλικού για τη διευκόλυνση της χρησιμοποίησής της από τα κέντρα SOLVIT·

                           ε)

                           την παρακολούθηση της ποιότητας και των επιδόσεων των κέντρων SOLVIT και των υποθέσεων που χειρίζονται. Σε υποθέσεις που αφορούν διαρθρωτικό πρόβλημα, η Επιτροπή θα παρακολουθεί εκ του σύνεγγυς την υπόθεση και, όπου χρειάζεται, θα προσφέρει συμβουλές και βοήθεια, προκειμένου να διασφαλίζεται ότι θα παύσει να υφίσταται το διαρθρωτικό πρόβλημα. Η Επιτροπή θα εξετάζει κατά πόσον απαιτείται να δοθεί περαιτέρω συνέχεια στα ανεπίλυτα διαρθρωτικά προβλήματα·

                           στ)

                           τη διασφάλιση κατάλληλης επικοινωνίας μεταξύ των συστημάτων SOLVIT, CHAP (5) και EU Pilot (6), ούτως ώστε να διασφαλίζεται η κατάλληλη συνέχεια στις ανεπίλυτες υποθέσεις SOLVIT, να υπάρχει παρακολούθηση των διαρθρωτικών υποθέσεων και να αποφεύγεται ο άσκοπος χειρισμός των ίδιων καταγγελιών από τα διάφορα συστήματα·

                           ζ)

                           με την ενημέρωση των κέντρων SOLVIT, κατόπιν αιτήματός τους, σχετικά με τη συνέχεια που δόθηκε από την Επιτροπή στις ανεπίλυτες υποθέσεις, σε περίπτωση που έχει υποβληθεί σχετική καταγγελία στην Επιτροπή.

               2.

               Όπου κρίνεται σκόπιμο, η Επιτροπή μπορεί να παραπέμπει στο SOLVIT τις καταγγελίες που έχει λάβει, με σκοπό την εξεύρεση ταχείας και άτυπης λύσης, υπό την προϋπόθεση της συγκατάθεσης του καταγγέλλοντος.

         VII.   ΕΛΕΓΧΟΣ ΠΟΙΟΤΗΤΑΣ ΚΑΙ ΥΠΟΒΟΛΗ ΕΚΘΕΣΕΩΝ

               1.

               Τα κέντρα SOLVIT θα πρέπει να διενεργούν τακτικούς ελέγχους ποιότητας των υποθέσεων που χειρίζονται είτε ως κέντρο της χώρας καταγωγής είτε ως επικεφαλής κέντρο, όπως περιγράφεται λεπτομερώς στο εγχειρίδιο χειρισμού υποθέσεων.

               2.

               Οι υπηρεσίες της Επιτροπής θα διενεργούν τακτικούς γενικούς ελέγχους ποιότητας όλων των υποθέσεων και θα επισημαίνουν τα πιθανά προβλήματα στα ενδιαφερόμενα κέντρα SOLVIT, τα οποία θα πρέπει να λαμβάνουν τα κατάλληλα μέτρα για την αντιμετώπιση των ανεπαρκειών που επισημαίνονται.

               3.

               Η Επιτροπή θα υποβάλλει τακτικές εκθέσεις σχετικά με την ποιότητα και τις επιδόσεις του SOLVIT. Θα υποβάλλει επίσης τακτικές εκθέσεις σχετικά με το είδος των προβλημάτων που υποβλήθηκαν στο SOLVIT και τις υποθέσεις που χειρίστηκε το SOLVIT, ώστε να προσδιοριστούν οι τάσεις και να εντοπιστούν τα εναπομένοντα προβλήματα στην εσωτερική αγορά. Σε αυτό το πλαίσιο αναφοράς, η Επιτροπή θα υποβάλλει χωριστές εκθέσεις σχετικά με τις διαρθρωτικές υποθέσεις.

         VIII.   ΠΡΟΒΟΛΗ ΤΟΥ ΔΙΚΤΥΟΥ

               1.

               Η Επιτροπή θα επιδιώξει να κάνει περισσότερο γνωστό το SOLVIT στις ευρωπαϊκές οργανώσεις ενδιαφερομένων και τα θεσμικά όργανα της Ένωσης και να προωθήσει τη χρήση του, θα βελτιώσει δε τη δυνατότητα διαδικτυακής πρόσβασης και την παρουσία του SOLVIT στο Διαδίκτυο.

               2.

               Τα κράτη μέλη θα πρέπει να μεριμνούν ώστε να διατίθενται στους χρήστες εύληπτες πληροφορίες και εύκολη πρόσβαση στις υπηρεσίες SOLVIT, ιδίως σε όλους τους σχετικούς δικτυακούς τόπους της δημόσιας διοίκησης.

               3.

               Τα κράτη μέλη θα πρέπει επίσης να αναλαμβάνουν δραστηριότητες ευαισθητοποίησης σχετικά με το SOLVIT μεταξύ των ενδιαφερομένων. Η Επιτροπή θα παρέχει βοήθεια για τις δραστηριότητες αυτές.

         IX.   ΣΥΝΕΡΓΑΣΙΑ ΜΕ ΑΛΛΑ ΔΙΚΤΥΑ ΚΑΙ ΣΗΜΕΙΑ ΕΠΑΦΗΣ

               1.

               Για να εξασφαλιστεί ότι οι αιτούντες λαμβάνουν αποτελεσματική βοήθεια, τα κέντρα SOLVIT θα πρέπει να συνεργάζονται με άλλα ευρωπαϊκά και εθνικά δίκτυα παροχής πληροφοριών και βοήθειας, όπως Η Ευρώπη σου, Europe Direct, Η Ευρώπη σου – Συμβουλές, το δίκτυο «Enterprise Europe Network», τα Ευρωπαϊκά Κέντρα Καταναλωτή, EURES, FIN-NET και το Ευρωπαϊκό δίκτυο Διαμεσολαβητών. Τα κέντρα SOLVIT θα πρέπει επίσης να διαμορφώσουν καλές σχέσεις εργασίας με τα αντίστοιχα εθνικά μέλη της Διοικητικής Επιτροπής για τον Συντονισμό της Κοινωνικής Ασφάλισης, για να διασφαλιστεί ο αποτελεσματικός χειρισμός των υποθέσεων κοινωνικής ασφάλισης.

               2.

               Τα κέντρα SOLVIT θα πρέπει να βρίσκονται σε τακτική επαφή και να συνεργάζονται στενά με τα αντίστοιχα εθνικά σημεία επαφής EU Pilot, προκειμένου να διασφαλίζεται κατάλληλη ανταλλαγή πληροφοριών σχετικά με τις υποθέσεις και τις καταγγελίες που υποβάλλονται.

               3.

               Η Επιτροπή θα διευκολύνει τη συνεργασία αυτή, μεταξύ άλλων, με τη διοργάνωση κοινών εκδηλώσεων των δικτύων και με τη δημιουργία τεχνικών μέσων σύνδεσης με τα εν λόγω δίκτυα και σημεία επαφής που αναφέρονται στο σημείο 1 (7).

         X.   ΠΡΟΣΤΑΣΙΑ ΤΩΝ ΠΡΟΣΩΠΙΚΩΝ ΔΕΔΟΜΕΝΩΝ ΚΑΙ ΕΜΠΙΣΤΕΥΤΙΚΟΤΗΤΑ

   Η επεξεργασία των προσωπικών δεδομένων για τους σκοπούς της παρούσας σύστασης, συμπεριλαμβανομένων, ιδίως, των απαιτήσεων διαφάνειας και των δικαιωμάτων των υποκειμένων των δεδομένων, διέπεται από τον κανονισμό ΙΜΙ. Σύμφωνα με τον εν λόγω κανονισμό, θα πρέπει να εφαρμόζονται τα ακόλουθα:

               1.

               Οι αιτούντες θα πρέπει να είναι σε θέση να υποβάλλουν τις καταγγελίες τους στο SOLVIT μέσω διεπαφής για το κοινό, συνδεδεμένης με το σύστημα πληροφόρησης για την εσωτερική αγορά, η οποία έχει τεθεί στη διάθεσή τους από την Επιτροπή. Οι αιτούντες δεν έχουν πρόσβαση στη βάση δεδομένων SOLVIT.

               2.

               Τα κέντρα της χώρας καταγωγής και τα επικεφαλής κέντρα θα πρέπει να έχουν πρόσβαση στη βάση δεδομένων SOLVIT και να είναι σε θέση να χειριστούν την υπόθεση με την οποία ασχολούνται μέσω αυτής της βάσης δεδομένων. Η πρόσβαση περιλαμβάνει την πρόσβαση σε προσωπικά δεδομένα του αιτούντος.

               3.

               Τα άλλα κέντρα SOLVIT που δεν ασχολούνται με μια συγκεκριμένη υπόθεση, καθώς και η Επιτροπή, θα πρέπει να έχουν πρόσβαση μόνο για ανάγνωση σε ανώνυμα στοιχεία σχετικά με την υπόθεση.

               4.

               Το κέντρο της χώρας καταγωγής θα πρέπει κανονικά να γνωστοποιεί την ταυτότητα του αιτούντος στο επικεφαλής κέντρο, για να διευκολύνεται η επίλυση των προβλημάτων. Ο αιτών θα πρέπει να ενημερώνεται σχετικά κατά την έναρξη της διαδικασίας και να του προσφέρεται η ευκαιρία να προβάλλει αντιρρήσεις, οπότε, στην περίπτωση αυτή, δεν θα πρέπει να γνωστοποιείται η ταυτότητα του αιτούντος.

               5.

               Οι πληροφορίες που παρέχονται από τον αιτούντα θα πρέπει να χρησιμοποιούνται από το επικεφαλής κέντρο και τις δημόσιες αρχές τις οποίες αφορά η καταγγελία μόνον για τον σκοπό της προσπάθειας για επίλυση του προβλήματος. Οι υπάλληλοι που ασχολούνται με την υπόθεση επεξεργάζονται τα προσωπικά δεδομένα μόνον για τους σκοπούς για τους οποίους διαβιβάστηκαν. Θα πρέπει επίσης να λαμβάνονται κατάλληλα μέτρα για την προστασία εμπορικά ευαίσθητων πληροφοριών που δεν περιλαμβάνουν προσωπικά δεδομένα.

               6.

               Μια υπόθεση μπορεί να παραπέμπεται σε άλλο δίκτυο ή οργανισμό επίλυσης προβλημάτων μόνον με τη συγκατάθεση του αιτούντος.

               7.

               Το προσωπικό της Επιτροπής θα πρέπει να έχει πρόσβαση στα προσωπικά δεδομένα των αιτούντων μόνον όταν είναι αναγκαίο προκειμένου:

                           α)

                           να αποφεύγεται παράλληλη αντιμετώπιση του ίδιου προβλήματος που έχει υποβληθεί στην Επιτροπή ή άλλο θεσμικό όργανο της Ένωσης, στο πλαίσιο άλλης διαδικασίας·

                           β)

                           να προσφέρει άτυπη παροχή νομικών συμβουλών, σύμφωνα με το τμήμα VI·

                           γ)

                           να αποφασίσει για τη συνέχεια που ενδέχεται να δοθεί σε υποθέσεις τις οποίες έχει ήδη χειριστεί το SOLVIT·

                           δ)

                           να επιλύσει τεχνικά ζητήματα που αφορούν τη βάση δεδομένων SOLVIT.

               8.

               Τα προσωπικά δεδομένα σχετικά με τις υποθέσεις SOLVIT θα πρέπει να μην είναι πλέον προσπελάσιμα στο σύστημα πληροφόρησης για την εσωτερική αγορά, 18 μήνες μετά το κλείσιμο μιας υπόθεσης SOLVIT. Στη βάση δεδομένων SOLVIT θα πρέπει να παραμένουν ανώνυμες περιγραφές των υποθέσεων SOLVIT, οι οποίες μπορούν να χρησιμοποιούνται για στατιστικούς σκοπούς, για υποβολή εκθέσεων και για χάραξη πολιτικής.

         XI.   ΛΟΙΠΕΣ ΔΙΑΤΑΞΕΙΣ

   Η παρούσα σύσταση αντικαθιστά τη σύσταση 2001/893/ΕΚ. Όλες οι αναφορές στη σύσταση 2001/893/ΕΚ θα πρέπει να νοούνται ως αναφορές στην παρούσα σύσταση.
   XII.   ΗΜΕΡΟΜΗΝΙΑ ΕΦΑΡΜΟΓΗΣ ΚΑΙ ΑΠΟΔΕΚΤΕΣ

   Η παρούσα σύσταση εφαρμόζεται από την 1η Οκτωβρίου 2013.
   Η παρούσα σύσταση απευθύνεται στα κράτη μέλη.

      Βρυξέλλες, 17 Σεπτεμβρίου 2013.

            Για την Επιτροπή

         Michel BARNIER

            Μέλος της Επιτροπής

      (1)  ΕΕ L 331 της 15.12.2001, σ. 79.

      (2)  COM(2012) 259 final.

      (3)  COM(2013) 269 final.

      (4)  ΕΕ L 316 της 14.11.2012, σ. 1.

      (5)  Complaint handling/Accueil des plaignants – Σύστημα της Επιτροπής για καταχώριση καταγγελιών.

      (6)  COM(2007) 502 τελικό.

      (7)  Κατά την ημερομηνία έκδοσης της παρούσας σύστασης, έχουν δημιουργηθεί τα τεχνικά μέσα σύνδεσης με τον δικτυακό τόπο «Η Ευρώπη σου – Συμβουλές» και αναπτύσσονται τα μέσα για τη σύνδεση με το Europe Direct.